Σκοποβολή » Games - Παιχνίδια » Παλαιότερα » Σελίδα 1 από 5\nΠροσπαθήστε να πετύχετε όσα περισσότερα κίτρινα προσωπάκια μπορείτε για να περάσετε στο επόμενο επίπεδο. Αν σας τελειώσουν οι σφαίρες πατήστε το κουμπί "Reload". Σημαδεύετε και πυροβολείτε με το ποντίκι.\nΧτυπήστε τους περαστικούς στο πάρκο με το φυσοκάλαμό σας. Προσοχή όμως πρέπει να τους πετύχετε μόνο όταν σας δείχνουν... το βρακί τους, αλλιώς χάνετε πόντους. Εάν σας τελειώσουν τα πυρομαχικά, δηλαδή το χαρτί, το παιχνίδι τελειώνει. Μπορείτε να πάρετε περισσότερα πυρομαχικά εάν πετύχετε τη γυναίκα με το μπλε ταγιέρ, θα σας ρίξει μια κόλλα χαρτί και πρέπει να το χτυπήσετε προτού το πάρει μακριά ο αέρας. Εάν πετύχετε το σκυλί κερδίζετε περισσότερους πόντους αλλά εάν αποτύχετε θα σας δημιουργήσει πρόβλημα. Παίζετε με το ποντίκι.\nΠροσπαθήστε να πετύχετε όσα περισσότερα προσωπάκια μπορείτε. Για να περάσετε στην επόμενη πίστα πρέπει τουλάχιστον να έχετε πάνω από 70% ευστοχία. Παίζετε με το ποντίκι.\nΕτοιμαστείτε για κυνήγι. Σημαδεύετε και πυροβολείτε με το ποντίκι. Μην ξεχνάτε να πετυχαίνετε και το ρολόι για να κερδίσετε έξτρα χρόνο.\nΣκοπός σας στο παιχνίδι είναι να σκοτώσετε τους βάτραχους "καμικάζι" προτού φτάσουν και κτυπήσουν την οθόνη σας. Σημαδεύετε και πυροβολείτε με το ποντίκι. Ξαναγεμίζετε το όπλο σας με το spacebar.\nΠαιχνίδι σκοποβολής. Με το ποντίκι στοχεύετε. Πυροβολείτε με τα πλήκτρα "Z,X" .\nΣκοπός σας σε αυτό το παιχνίδι είναι να πυροβολείτε τα κουτάκια αναψυκτικών και να μην τα αφήσετε να πέσουν στο έδαφος. Σημαδεύετε και πυροβολείτε με το ποντίκι. Ξαναγεμίζετε το όπλο σας με το spacebar.\nΠαιχνίδι σκοποβολής με δύο διαθέσιμες πίστες. Σημαδεύετε και πυροβολείτε τα ανθρωπάκια χρησιμοποιώντας το ποντίκι.\nΈχετε στη διάθεσή σας 40 σφαίρες για να πετύχετε το στόχο όσο το δυνατόν περισσότερες φορές. Σημαδεύετε και πυροβολείτε με το ποντίκι.\nΣκοπός σας σε αυτό το παιχνίδι είναι να πυροβολήσετε όσους περισσότερους στόχους μπορείτε μέσα στον διαθέσιμο χρόνο. Παίζετε με το ποντίκι.\nΈνα απλό παιχνίδι σκοποβολής. Πυροβολήστε τους μικρούς πράσινους ανθρώπους. Έχετε 20 δευτερόλεπτα στη διάθεσή σας. Σημαδεύετε και πυροβολείτε με το ποντίκι.\nΣκοτώστε όσους περισσότερους ιπτάμενους ανθρώπους μπορείτε μέσα σε 2 λεπτά. Σημαδεύετε και πυροβολείτε με το ποντίκι.


Ομόνοια: Το μεγαλύτερο «στοίχημα» που της έχει απομείνει, Η ΚΑΘΗΜΕΡΙΝΗ, kathimerini.com.cy\nΟ τερματισμός της αρνητικής παράδοσης κόντρα στον αιώνιο είναι ένα από τα ελάχιστα που μπορεί να κυνηγήσει πλέον και στο εξής το τριφύλλι\nΣε πανηγυρικές στιγμές κόντρα στον ΑΠΟΕΛ στοχεύουν οι ποδοσφαιριστές της Ομόνοιας\n29 ΜΑΡΤΙΟΥ 2019 - 09:22\nΤο ημερολόγιο έδειχνε 6 Απριλίου 2013 όταν η Ομόνοια έπαιρνε τη τελευταία της νίκη σε ντέρμπι αιωνίων. Έκτοτε πέρασαν σχεδόν έξι χρόνια, άλλαξαν αρκετά στις δυο ομάδες, ωστόσο το τριφύλλι δεν έχει καταφέρει ακόμη να γευτεί τη χαρά τη νίκης επί του ΑΠΟΕΛ. Το αυριανό (19:00) παιχνίδι την βρίσκει εκτός οποιονδήποτε στόχων. Ίσως το μόνο που της έχει απομείνει για να κυνηγήσει να είναι αυτό, να πανηγυρίσει επιτέλους νίκη επί των γαλαζοκιτρίνων.\nΤα δεδομένα σχετικά με τη προϊστορία μεταξύ των δυο ομάδων είναι γνωστά. Κάθε χρόνο επαναλαμβάνεται το ίδιο σενάριο, με την υποσημείωση ότι το αρνητικό πρόσημο για τους πράσινους συνεχώς μεγαλώνει, βαραίνοντας παράλληλα την ιστορία του συλλόγου και προκαλώντας όλο και μεγαλύτερη απογοήτευση στους φίλους της ομάδας. Μετά το παιχνίδι της 6ης Απριλίου 2013, στο οποίο η Ομόνοια πήρε τη νίκη με 3-0, ακολούθησαν 25 αγώνες με τους δυο εξ αυτών να εντάσσονται στο θεσμό του κυπέλλου. Οι φορές στις οποίες οι πράσινοι δέχτηκαν την ήττα φτάνει τις 19 τη στιγμή που τα 6 ισόπαλα αποτελέσματα ήρθαν στα πρώτα 12 ματς. Αυτό σημαίνει πως η Ομόνοια όχι μόνο δεν έχει νικήσει από το 2013, αλλά παράλληλα ο τελευταίος βαθμός που πήρε ήταν στις 11 Νοεμβρίου 2015 (2-2). Με πιο απλά λόγια οι πράσινοι τρέχουν ένα σερί 13 χαμένων αγώνων με αντίπαλο τον ΑΠΟΕΛ.\nΣτους τελευταίους 25 αγώνες απέναντι στον ΑΠΟΕΛ οι πράσινοι δέχτηκαν την ήττα στους 19 εξ αυτών, τη στιγμή που ο τελευταίος βαθμός που πήραν ήρθε τον Νοέμβρη του 2015\nΗ πάροδος του χρόνου έχει φυσιολογικά φέρει αλλαγές και στις δυο ομάδες, από τα διοικητικά μέχρι τα ρόστερ. Ο μοναδικός ποδοσφαιριστής της Ομόνοιας ο οποίος αγωνίστηκε σε εκείνη τη νίκη με 3-0 και αυτή τη στιγμή βρίσκεται στην ομάδα είναι ο Δημήτρης Χριστοφή, ενώ στη πλευρά των γαλαζοκιτρίνων συναντάμε τους Μοράις, Αλωνεύτη και Εφραίμ (ο οποίος όμως τότε φορούσε τα πράσινα).\nΣτις καθιερωμένες δηλώσεις του πριν το αυριανό παιχνίδι ο Γιάννης Αναστασίου ανέφερε την σημαντικότητα που έχει μια ενδεχόμενη νίκη. Η αλήθεια είναι ότι η νίκη επί του ΑΠΟΕΛ είναι ίσως το μεγαλύτερο στοίχημα που έχει απομείνει στην ομάδα τη φετινή χρονιά. Ο εκτροχιασμός από την διεκδίκηση ενός Ευρωπαϊκού εισιτηρίου και ο αποκλεισμός από την συνέχεια του κυπέλλου έχουν φέρει την ομάδα σε μια κατάσταση «ξενερώματος».\nΗ κατάκτηση των τριών βαθμών στο ντέρμπι αιωνίων είναι επομένως ένα από τα ελάχιστα που έχουν απομείνει σε τεχνική ηγεσία και ποδοσφαιριστές για να πραγματοποιήσουν και να δώσουν λίγη χαρά στους φίλους της ομάδας.\nΟι πράσινοι ολοκληρώνουν σήμερα την προετοιμασία τους για το αυριανό παιχνίδι και ως γνωστόν εκτός αναμένεται να είναι οι ανέτοιμοι Χριστοφή, Κατελάρης και Ζίβετς.


Τελ. ενημ.: 03.01, 09:50\nΠώς σχολίασε την χαμηλή δημοφιλία του ο Αμερικανός πρόεδρος\nΟ πρόεδρος των Ντόναλντ Τραμπ υποστήριξε την Τετάρτη ότι δεν θα έκανε σωστά τη δουλειά του αν ήταν δημοφιλής στην Ευρώπη. «Δεν εκλέγομαι από Ευρωπαίους. Εκλέγομαι από Αμερικανούς -από τους Αμερικανούς φορολογούμενους» είπε, απευθυνόμενος σε δημοσιογράφους στον Λευκό Οίκο.\nΟ πρόεδρος, που έχει μετατρέψει τη θέση «Πρώτα η Αμερική» σε ακρογωνιαίο λίθο της πολιτικής της κυβέρνησής του, επανέλαβε την κατηγορία ότι οι χώρες της ΕΕ, ειδικά η Γερμανία, δαπανούν πολύ λίγα για την άμυνα κι εκμεταλλεύονται τις ΗΠΑ στο εμπόριο.\n«Θα μπορούσα να είμαι ο πιο δημοφιλής πολιτικός στην Ευρώπη» είπε ο Τραμπ. «Θα μπορούσα να διεκδικήσω οποιοδήποτε αξίωμα, αν ήθελα. Αλλά δεν το θέλω. Θέλω ο κόσμος να μας μεταχειρίζεται δίκαια, και δεν το κάνει» πρόσθεσε.\n«Σε μια έρευνα του Pew Research Center το 2016, το 84% των ανθρώπων στη Γερμανία, στη Βρετανία, στη Γαλλία, στον Καναδά και στη Σουηδία πίστευε ότι ο αμερικανός πρόεδρος θα κάνει 'αυτό που είναι το σωστό στις παγκόσμιες υποθέσεις'» έγραψε ο Ρόμνεϊ. «Έναν χρόνο αργότερα, το ποσοστό αυτό είχε μειωθεί στο 16%» συμπλήρωσε.


Τα spinning καλάμια και μηχανισμοί της Dragon στα χέρια μας! | LureΒites\tΤα spinning καλάμια και μηχανισμοί της Dragon στα χέρια μας! - LureΒites\nby Γιώργος Φενερλής , 01/02/2016\nΌσον αφορά τα καλάμια έχουμε στην διάθεση μας τα μοντέλα Fishmaker jig, Express Spinn, Guide Select Cobra και τα ολοκαίνουργια NanoForce Spinn και X-treme Spinn! Για το καθένα ξεχωριστά θα κάνουμε εκτενή παρουσίαση αλλά σαν πρώτη εντύπωση οφείλουμε να ομολογήσουμε ότι βρήκαμε πολλές καινοτομίες αλλά και… γιαπωνέζικη ποιότητα! Ειδικά τα καινούργια μοντέλα έχουν κατασκευαστεί με την βοήθεια της επιστήμης της νανοτεχνολογίας από τον ιαπωνικό κολοσσό Toray ενώ και οι οδηγοί καθώς και η βάση μηχανισμού είναι της γνωστής σε όλους μας, ιαπωνικής εταιρείας Fuji.\nΟι μηχανισμοί είναι επίσης αρκετά εντυπωσιακοί με καινοτομίες, κεραμικά ρουλεμάν, carbon φρένα και γενικά πολύ καλή σχέση τιμής ποιότητας. Στα χέρια μας έχουμε τους Metal Guide II, Maxima HS Spinn, Ultima II, Fishmaker II FD και το ολοκαίνουργιο Nanolite XT.\nΚάτι που επίσης αξίζει να αναφερθεί είναι ότι η Dragon δίνει πέντε χρόνια εγγύηση για τους μηχανισμούς της και δυο χρόνια εγγύηση για τα καλάμια της!! Για να πάρετε μια γεύση και να έχετε και εσείς μια πρώτη γνωριμία με την Dragon, σας παραθέτουμε λίγα λόγια για το καθένα από αυτά που ήρθαν στα χέρια μας. Περισσότερα φυσικά θα πούμε στις δοκιμές και τις παρουσιάσεις μας.\nΚαλάμι X-treme Spinn\nΝέο μοντέλο για το 2016 με carbon της Toray που έχει εφαρμοστεί νανοτεχνολογία, Fuji Alconite KR οδηγοί, Fuji DPS βάση μηχανισμού και λαβή από σκληρό EVA υψηλής ποιότητας και φελλό. Στα χαρακτηριστικά του έχουμε την X-fast δράση, μήκος 2,70 μέτρα, c.w. 6-28 γρμ και βάρος μόλις 136 γρμ.. Ένα πραγματικό πολύ εργαλείο που θα καλύψει το 90% των αναγκών μας στο spinning σε οποιοδήποτε τερέν ή είδος ψαριού. Με σοβαρή εμφάνιση και ποιοτικά χαρακτηριστικά μπορεί να συναγωνιστεί στα ίσα seabass καλάμια της ιαπωνικής αγοράς στην ίδια αλλά και ακριβότερη τιμή απόκτησης!\nΜηχανισμός Fishmaker II FD\nΗ σειρά αυτή αποτελεί την αιχμή της Dragon στους μηχανισμούς για αυτό συγκεντρώνει πολλά καινοτόμα χαρακτηριστικά. Τον μηχανισμό αυτό, ήδη τον έχουμε παρουσιάσει στο site μας και εκεί μπορείτε να τον δείτε πολύ πιο αναλυτικά : Παρουσίαση Fishmaker II. Σε γενικές γραμμές οι τεχνολογίες που ενσωματώνει ο Fishmaker είναι οι εξής: Ειδικά επεξεργασμένος άξονας (Wormshaft system), ακαριαία αντεπιστροφή (infinity anti-reverse system), αντικραδασμικό σύστημα ελεγμένο σε κομπιούτερ (Dynamic balance SBS), ατσάλινα γρανάζια υψηλής ποιότητας (HEG-High Efficiency Gear), ελατήρια από ανοξείδωτο ατσάλι, pick-up ενισχυμένου ατσάλινου σύρματος με επικάλυψη τιτανίου και anti-twist line roller με ανοξείδωτο ρουλεμάν και επικάλυψη τιτανίου. Όλες οι παραπάνω προδιαγραφές κάνουν τον Fishmaker II έναν μηχανισμό για σκληρή χρήση με συνολικό βάρος μόλις 307 γραμμάρια!\nΚαλάμι Guide Select Cobra\nΠρόκειται για ένα πολύ ιδιαίτερο καλάμι που αρχικά δημιουργήθηκε για να αντεπεξέλθει σε μάχες με τα τεράστια ψάρια του γλυκού νερού όπως είναι οι δεκάκιλες τούρνες και zander ή και ακόμα μεγαλύτερα σε μέγεθος είδη γουλιανού. Πια χρησιμοποιείται κατά κόρον στην θάλασσα όπου υπάρχει ανάγκη για να αντιμετωπίσουμε δυνατούς αντιπάλους όπως τονοειδή, λίτσες κ.α.. Το blank του είναι της εταιρείας Toray και το χαρακτηριστικό του είναι το πολύ λεπτό και ελαφρύ σώμα, η στιβαρότητα και δύναμη αλλά και μια καινοτομία στη λαβή με την ονομασία Resonance System η οποία χρησιμεύει στην πράξη ώστε να έχουμε καλύτερη και πιο άμεση αντίληψη στο χέρι μας της πλεύσης του τεχνητού και του χτυπήματος του αρπαχτικού. Στα επιμέρους χαρακτηριστικά έχουμε άριστης ποιότητας μαύρου χρώματος Fuji Alconite οδηγούς, βάση μηχανισμού επίσης της Fuji, μήκος 2,75 μ., c.w. 18-50 γρμ. και βάρος μόλις 191 γρμ.!\nΜηχανισμός Nanolite XT60C FD\nΟ μηχανισμός αυτός αποτελεί την αιχμή της εταιρείας στο spinning και συγκεντρώνει πολλά καινοτόμα πλεονεκτήματα και μάλιστα σε πολύ καλή τιμή, με αποτέλεσμα να κοντράρει στα ίσα μηχανισμούς από εταιρείες κολοσσούς! Το πρώτο χαρακτηριστικό του είναι το υλικό από το οποίο είναι κατασκευασμένο, το carbon XT60C που του προσδίδει πολύ χαμηλό βάρος (μόλις 258 γρμ. το 3000 μέγεθος!) αλλά και αντοχή. Αλλά σημαντικά χαρακτηριστικά του είναι το κεραμικό (!) ρουλεμάν στο roller, η υβριδική κωνική μπομπίνα ”V” από ντουραλουμίνιο και carbon, η υψηλή απόδοση μετάδοσης της κίνησης από το σύστημα HEG με γρανάζια από κατεργασμένο ορείχαλκο και superduralouminium, το Αnti-twist line roller τιτανίου με ειδική σχεδίαση ώστε να μην στρίβει τα νήματα, το ενισχυμένο πικ-απ με ατσάλινο σύρμα και επικάλυψη τιτανίου και τέλος τα ακριβείας μπροστινά φρένα πολλαπλών δίσκων Carbon διατομής με μικρορύθμιση και υψηλή απόδοση καθώς και η υπάρξη τσιμούχας αδιαβροχοποίησης τους. Αν δεν σας φτάνουν αυτά έχουμε 9+1 ρουλεμάν Ιαπωνικής προέλευσης, έξτρα μπομπίνα και ελατήρια από ανοξείδωτο ατσάλι! Τέλος, το πακέτο συμπληρώνει μια hi-tec εμφάνιση που σίγουρα δεν περνάει απαρατήρητη.\nΚαλάμι NanoForce Spinn 35\nΕπίσης νέο μοντέλο για το 2016 που πραγματικά εντυπωσιάζει όπως και το X-treme. Μοιράζονται τα ίδια ποιοτικά χαρακτηριστικά όπως ιαπωνικό blank με νανοτεχνολογία από την Toray, oδηγούς Fuji Alconite KR-Series όπως και βάση μηχανισμού που είναι επίσης της εταιρείας Fuji (Fuji IPS reel seat). Η εμφάνιση του είναι πολύ καλή και σοβαρή με το γκρι να κυριαρχεί και το μαύρο να συμπληρώνει ενώ υπάρχουν πολλές μπλε διακοσμητικές λεπτομέρειες σε όλο το μήκος του καλαμιού. Λόγω της νανοτεχνολογίας το c.w. έχει ανοιχτό εύρος 8-35 γρμ., μήκος 2,60 μ. (1,34 μ. κλειστό) και βάρος μόλις 147 γρμ. αντίστοιχο με αυτό των ιαπωνικών καλαμιών διπλάσιας και τριπλάσιας τιμής απόκτησης. Κάτι που επίσης δύσκολα συναντάμε είναι ο μεγάλος αριθμός οδηγών οι οποίοι είναι έντεκα όταν στα άλλα καλάμια είναι οχτώ ή εννέα ή το πολύ δέκα. Τέλος η λαβή είναι από σκληρό ποιοτικό EVA.\nΜηχανισμός Metal Guide II\nΟ μηχανισμός αυτός είναι ένας πολύ σπάνιος ολοκληρωτικά Full Metal Body μηχανισμός. Το μέταλλο (ντουραλουμινίου και ατσάλι) κυριαρχεί παντού, ακόμα και στον ρότορα και αυτό είναι που τον κάνει σπάνιο καθώς πολύ μηχανισμοί ισχυρίζονται ότι είναι Full Metal Body αλλά πολύ λίγοι (και πανάκριβοι) διαθέτουν μεταλλικό ρότορα! Η δε εμφάνιση του είναι εντυπωσιακή ακόμα και στην πιο μικρή λεπτομέρεια, κάνοντας τον να μοιάζει με custom μηχανισμό. Στα επιμέρους χαρακτηριστικά του έχουμε 9 +1 γιαπωνέζικα ανοξείδωτα ρουλεμάν, ακαριαία αντιεπιστροφή (Infinity anti-reverse system), υψηλής απόδοσης μετάδοση κίνησης (HEG-main gear) με γρανάζια από ορείχαλκο και ατσάλι, Αnti-twist line roller με μικρό ανοξείδωτο ρουλεμάν και επικάλυψη τιτανίου, ακριβείας κούμπωμα του πικ-απ και ενισχυμένο ατσάλινο σύρμα με επικάλυψη τιτανίου, δύο μπομπίνες ενισχυμένου αλουμινίου (Duraluminium) με τρία στάδια κατασκευής και κωνικά ”χείλη” (Hybrid V shaped) με επικάλυψη τιτανίου, ελατήρια από ανοξείδωτο ατσάλι, αντικραδασμικό σύστημα ελεγμένο με κομπιούτερ (Super balance System SBS) και τέλος βάρος σε λογικά επίπεδα για τέτοια μεταλλική κατασκευή που όμως είναι λιγότερο από αντίστοιχους μηχανισμούς.\nΚαλάμι Fishmaker jig\nH σειρά καλαμιών Fishmaker Jig είναι μια κατηγορία καλαμιών Spinning με μαλακές μασίφ κορυφές, που μπορούν να χρησιμοποιηθούν σε πολλά από τα ψαρέματα μας. Βασικά είναι αυτά τα ιδιαίτερα καλάμια που μου αρέσουν εμένα, τα οποία μπορούν να χρησιμοποιηθούν ώστε να “ξεκλειδώσουν” καχύποπτα μεγάλα λαβράκια με μικρού βάρους τεχνητά δολώματα και σιλικόνες. Μοιάζουν πολύ με τα LRF καλάμια αλλά έχουν την δύναμη να αντεπεξέλθουν με δυνατά ψάρια χωρίς να χάνουν τίποτα από την αίσθηση της πλεύσης μικρών δολωμάτων. Επίσης μπορούν να χρησιμοποιηθούν και στο Eging με τέτοια επιτυχία που θα σας κάνει να αναρωτηθείτε για την απόδοση των eging καλαμιών σας… Το καλάμι που έχουμε στα χέρια μας έχει πολύ ποιοτικά χαρακτηριστικά με πρώτο το βασικό υλικό κατασκευής που είναι το 100% CGT (Ceramic Graphite Technology) Carbon της Ιαπωνικής εταιρείας Toray. Το υλικό αυτό είναι τόσο σπάνιας ποιότητας που συναντάται μόνο σε κατά παραγγελία custom καλάμια και προσδίδει στο καλάμι χαμηλό βάρος αλλά και μεγάλη δύναμη! Στα επιμέρους χαρακτηριστικά έχουμε c.w. 3-18 γρμ., μήκος 2,60 μ., action X-Fast, Fuji Alconite οδηγούς, Fuji θέση μηχανισμού, ποιοτικό (ΑΑΑ) πορτογαλικό φελλό στην λαβή και βάρος μόλις 130 γρμ.! Κατά κάποιο τρόπο, τα καλάμια αυτά είναι η ευρωπαϊκή απάντηση, κυρίως στα ιαπωνικά LRF καλάμια αλλά και στα eging.\nΜηχανισμός Ultima II\nTo Ultima ΙΙ είναι ένας μηχανισμός σκληρής χρήσης που κατασκευάστηκε με γνώμονα να καλύψει τις ανάγκες του μέσου spinner και όχι μόνο στο θέμα της αξιόπιστης λειτουργίας, διάρκειας στον χρόνο και τέλος : φρένων που να μπορείς να βασιστείς κατά την μάχη. Διαθέτει ποιοτικά χαρακτηριστικά με πολύ καλή επιλογή χρωμάτων αλλά και σχεδίαση. Στα επιμέρους χαρακτηριστικά διαθέτει 7 +1 ανοξείδωτα air bail ρουλεμάν Ιαπωνίας, Infinity anti-reverse system, υψηλής απόδοσης μετάδοση κίνησης με ατσάλινα γρανάζια υψηλής ποιότητας (HEG-High Efficiency Gear), carbon και μεταλλικό χερούλι μηχανικής επεξεργασίας με εργονομική λαβή, ακριβείας κούμπωμα του πικ-απ και ενισχυμένο ατσάλινο σύρμα με επικάλυψη τιτανίου, Αnti-twist line roller με μικρό ανοξείδωτο ρουλεμάν και επικάλυψη τιτανίου, ακριβείας μπροστινά φρένα πολλαπλών δίσκων με απίστευτη μικρορύθμιση, δύο μπομπίνες από Carbon και Duraluminium με τρία στάδια κατασκευής και κωνικά ”χείλη” (V shaped) με επικάλυψη τιτανίου, ρουλεμάν στο σημείο επαφής της μπομπίνας με τον άξονα για τέλεια λειτουργία ακόμα και κάτω από δύσκολες συνθήκες, αντικραδασμικό σύστημα ελεγμένο με κομπιούτερ (Dynamic balance SBS), ελατήρια από ανοξείδωτο ατσάλι και σώμα και ρότορα κατασκευασμένα από σκληρό γραφίτη και Duraluminium.\nΚαλάμι Expert Spinn\nΤο καλάμι αυτό αποτελεί την σχετικά οικονομική πρόταση της εταιρείας για όποιον θέλει να ξεκινήσει να ασχολείται με το spinning. Παρόλα αυτά όμως, δεν έχουν γίνει εκπτώσεις στην ποιότητα ούτε εδώ καθώς το blank του καλαμιού είναι κατασκευασμένο από ΙΜ6 carbon που για όσους γνωρίζουν πρόκειται για ένα από πολύ ποιοτικό υλικό που δίνει στο καλάμι γρήγορη δράση και καλή δύναμη. Οι οδηγοί είναι sic τύπου Κ και η λαβή είναι split με φελλό καλής ποιότητας. Στα χαρακτηριστικά του αξίζει να πούμε ότι είναι ιδανικά για να μπείτε στην τεχνική αφού το μήκος είναι 2,75 μ., το c.w. 7-30 γρμ. και το βάρος απόλυτα ικανοποιητικό στα 167 γρμ.!\nΟ μηχανισμός MAXIMA ανήκει στην οικονομική κατηγορία της Dragon και έχει σαν χαρακτηριστικό την μεγάλη ταχύτητα περιστροφής 6,2:1. Όπως και στο καλάμι Express η χαμηλή τιμή δεν σημαίνει και χαμηλή ποιότητα. Ο μηχανισμός διαθέτει πολλά ποιοτικά χαρακτηριστικά όπως 9 +1 ανοξείδωτα ρουλεμάν, Infinity anti-reverse system, καλό στρώσιμο του νήματος με ευθυγραμισμένη κίνηση της πομπίνας πάνω-κάτω (S-oscillation system), μεταλλικό χερούλι μηχανικής επεξεργασίας, πικ-απ με ενισχυμένο ατσάλινο σύρμα και επικάλυψη τιτανίου, Αnti-twist line roller με μικρό ανοξείδωτο ρουλεμάν και επίσης επικάλυψη τιτανίου, ακριβείας μπροστινά φρένα πολλαπλών δίσκων, δύο μπομπίνες ενισχυμένου αλουμινίου (Duraluminium) με τρία στάδια κατασκευής και κωνικά ”χείλη” (V shaped) με επικάλυψη τιτανίου, αντικραδασμικό σύστημα ελεγμένο με κομπιούτερ (Dynamic balance SBS), ελατήρια από ανοξείδωτο ατσάλι και ελαφρύ σώμα από ενισχυμένο γραφίτη. Πρόκειται για μια καλή επιλογή για την αρχή σας στο spinning που η απόδοση του θα σας κάνει… δύσκολη την αντικατάσταση του!\nΘα τα βρείτε σε επιλεγμένα καταστήματα και για περισσότερες πληροφορίες πατήστε εδώ :


Εκδίκηση... με συγχωροχάρτι από Νεϊμάρ (videos) - BORO από την ΑΝΝΑ ΔΡΟΥΖΑ - boro.gr\nΑρχική / More / Αθλητικά / Εκδίκηση… με συγχωροχάρτι από Νεϊμάρ (videos)\nΕκδίκηση… με συγχωροχάρτι από Νεϊμάρ (videos)\nΔεν απουσίασε η ένταση (αποβλήθηκε ο Κουαδράδο) και από αυτό το ματς, με τον Νεϊμάρ να παίρνει την… δική του εκδίκηση ως αρχηγός, δίνοντας και συγχωροχάρτι στον Χουάν Σούνιγκα! Στο Μαϊάμι, με γκολ του άσου της Μπαρτσελόνα, η Βραζιλία, έχοντας τον Κάρλο Ντούνγκα στον πάγκο της, νίκησε σε φιλικό την Κολομβία με σκορ 1-0. Το παιχνίδι έγινε δυο μήνες μετά το μεταξύ τους επεισοδιακό ματς στο Μουντιάλ, όταν και τραυματίστηκε σοβαρά σε σπόνδυλο ο Νεϊμάρ, από… άτσαλο μαρκάρισμα του Ζουνίνγκα. Αγωνίστηκε πάντως και ο Ρανταμέλ Φαλκάο, ο οποίος στο Παγκόσμιο Κύπελλο δεν είχε παίξει λόγω τραυματισμού…\nΟ αστέρας των "μπλαουγκράνα", έχοντας λοιπόν ξεπεράσει τον τραυματισμό του, ήταν βασικός, ενώ είχε χριστεί και αρχηγός από τον Κάρλος Ντούνγκα! Αξίζει να πούμε πως πριν από την σέντρα, ο Νεϊμάρ και ο Ζουνίνγκα αγκαλιάστηκαν και έτσι έδειξαν πως υπάρχει κάτι που να τους… χωρίζει! και φάνηκε πως ξεπέρασαν την άτυχη στιγμή.\nΝα αναφέρουμε πως το παιχνίδι ήταν και πάλι αρκετά σκληρό, με κλωτσιές και δυνατά μαρκαρίσματα. Η Βραζιλία επικράτησε 1-0, χάρη σε εκτέλεση φάουλ του Νεϊμάρ στο 83’!\nΌπως είπαμε, μόνο… φιλικό δεν ήταν το παιχνίδι. Ο Χουάν Κουαδράδο αποβλήθηκε στο 49’ (είδε την δεύτερη κίτρινη κάρτα, ενώ είχε παρατηρηθεί και στο 12’) για μαρκάρισμα στον Νεϊμάρ! Μόνο που οι Κολομβιανοί θεώρησαν ότι δεν έγινε κανένα φάουλ. Έτσι, ζήτησαν τον λόγο από τον διαιτητή. Κάτι που δεν τον έκαναν και με το πιο κόσμιο τρόπο για την αποβολή του Χουάν Κουαδράδο, ο οποίος φαίνεται να σπρώχνει με τον αγκώνα του από πίσω τον Βραζιλιάνο επιθετικό της Μπαρτσελόνα.\nΒΡΑΖΙΛΙΑ (Ντούνγκα): Ζέφερσον, Μιράντα, Μαϊκόν, Φελίπε Λουίζ, Νταβίντ Λουίζ (Μαρκίνιος 80′),Γουιλιάμ (Ριμπέιρο 72′), Ραμίρες (Φερναντίνιο 46′), Λουίς Γκουστάβο (Ελίας 46′), Όσκαρ Κουτίνιο 72′), Ταρντέλι (Ρομπίνιο 77′), Νεϊμάρ.\nΚΟΛΟΜΒΙΑ (Πέκερμαν): Οσπίνα, Σαπάτα, Αρμέρο, Βαλντές, Σούνιγκα (Μεχία 73′), Σάντες (Ράμος 85′), Ραμίρες (Αρίας 46′), Κουαδράδο, Ροντρίγκες (Φαλκάο 77′), Γκουτιέρες (Μπάκα 64′), Μαρτίνες (Γκουαρίν 65′).


Ταραγόνα 2018: Το Σάββατο η σημαντική ημέρα για την τοξοβολία από Πολίτης Sports article http://politis.com.cy/article/taragona-2018-to-savvato-i-simantiki-imera-gia-tin-toxovolia Το άθλημα της τοξοβολίας ήταν αυτό που «άνοιξε το χορό» στους 18ους Μεσογειακούς Αγώνες της Ταραγόνα - Ο απολογισμός της πρώτης μέρας... 22.06.2018 18:28\n"Ταραγόνα 2018: Το Σάββατο η σημαντική ημέρα για την τοξοβολία"\nΤο άθλημα της τοξοβολίας ήταν αυτό που «άνοιξε το χορό» στους 18ους Μεσογειακούς Αγώνες της Ταραγόνα - Ο απολογισμός της πρώτης μέρας...\nΤο άθλημα της τοξοβολίας ήταν αυτό που «άνοιξε το χορό» στους 18ους Μεσογειακούς Αγώνες της Ταραγόνα, αφού το πρωί της Παρασκευής (22/6) οι αθλητές που διαγωνίζονται μπήκαν στη διαδικασία των προκριματικών.\nΤα αποτελέσματα των δικών μας αθλητών μπορεί να μην ικανοποίησαν απόλυτα, εξαιτίας του ότι έχουν πολύ πιο ψηλές δυνατότητες, όμως, δίνεται σε όλους η ευκαιρία να επανέλθουν από το Σάββατο (23/6) και να αποδείξουν τι πραγματικά αξίζουν.\nΚι αυτό εξαιτίας του ότι τα νοκ-άουτ παιχνίδια, σε ατομικό και ομαδικό, θα γίνουν σήμερα (23/6, 11:00 ώρα Κύπρου).\nΑρχίζοντας από το ατομικό ανδρών, ο Ανδρέας Ονουφρίου είχε τις καλύτερες βολές, καταγράφοντας συνολικά 638 βαθμούς, που τον κατέταξαν στην 16η θέση από 40 συμμετέχοντες.\nΟ Κωνσταντίνος Παναγή ήταν 26ος με 615 βαθμούς και ο Κωνσταντίνος Λοΐζου 33ος με 560. Από αυτούς, στον πρώτο γύρο, στη φάση των «64» θα αγωνιστεί μόνο ο Λοΐζου, ο οποίος θα αντιμετωπίσει τον 32ο Αλβανό Εμίρ Τσίνα (563β.).\nΣτη φάση των «32» ο Ονουφρίου θα αγωνιστεί απέναντι στον Τούρκο (17ος) Φατίχ Μπολζάρ (636β.) και ο Παναγή τον Κροάτη (7ος) Ματία Μίχαλιτς (649β.).\nΣτις γυναίκες, την καλύτερη εμφάνιση έκανε η Άννα Καλλένου, η οποία κατέγραψε συνολικά 610β., καταλαμβάνοντας την 15η θέση από 23 συμμετέχουσες αθλήτριες.\nΗ Ειρήνη Ανδρέου ήταν 19η με 577 βαθμούς και η Χριστίνα Χατζηερωτοκρίτου ήταν 20ή με 565 βαθμούς. Στους αγώνες νοκ-άουτ, στη φάση των «32», η Καλλένου θα αγωνιστεί απέναντι στην 18η Αιγύπτια Ριμ Μανσούρ (581β.), η Ανδρέου απέναντι στη 14η Γαλλίδα Μπερανζέρ Ρογκαζί (612β.) και η Χατζηερωτοκρίτου απέναντι στη 13η Ελληνίδα Μάρθα Γκορίλα (614β.).\nΣε ό,τι αφορά το ομαδικό, στους άνδρες η Κύπρος κατέλαβε την 8η θέση με 1813 βαθμούς και έδωσε αγώνα κατάταξης με την 9η Αλγερία (1516β.) για την είσοδό της στην οκτάδα.\nΟι Κύπριοι τοξοβόλοι τα πήγαν πολύ καλά και κατάφεραν να έχουν εύκολη πρόκριση με 6-0 νίκες, κάτι που άφησε απόλυτα ικανοποιημένη την ομάδα μας.\nΣτο ομαδικό γυναικών μείναμε στην τελευταία, 6η, θέση με 1752β. Έτσι, στα προημιτελικά και των δύο κατηγοριών θα αγωνιστούμε απέναντι στην οικοδέσποινα Ισπανία, η οποία ήταν η νικήτρια στους άνδρες (1976β.) και 3η στις γυναίκες (1929β.).\nΤοξοβολία Μεσογειακοί Αγώνες


360 μοίρες: Μια εκπομπή που βούτηξε στο σκοτάδι 350.000... - Newpost.gr\nτου Newsroom Δημοσίευση 20 Νοεμβρίου 2013, 16:41 / Ανανεώθηκε 20 Νοεμβρίου 2013, 16:41 360 μοίρες: Μια εκπομπή που βούτηξε στο σκοτάδι 350.000 σπιτιών χωρίς ρεύμα!\nΗ Σοφία Παπαϊωάννου πήγε στη Βόρεια Ελλάδα και έκανε ρεπορτάζ χωρίς ναρκωτικές πόζες, ή πολιτικάντικους αντίλαλους και τακτισμούς. Μπήκε στα σπίτια των ανθρώπων με το κομμένο ρεύμα, κοίταξε το κοινωνικό δράμα, μέσα από τα μάτια των οικογενειών που ζουν χωρίς ρεύμα, «άνθρωποι χωρίς μεγάλο ίχνος» όπως είπε ο καλεσμένος της, ένας ήρωας καθημερινός που πάει και συνδέει το ρεύμα σε εκείνους που τιμωρούν τα κοστούμια από τους υψηλούς ορόφους της εξουσίας στην Αθήνα και το Βερολίνο.\nΗ κατηγορία που αιωρείται – δαμόκλειος σπάθη πάνω από τα κεφάλια όσων ψελλίζουν διαφορετικά λόγια απ' αυτά του δοτού κειμένου, περί λαϊκισμού, ξορκίστηκε από την Παπαϊωάννου με κυριολεξία, συναίσθηση, συμπάθεια, ρυθμό, καλό μοντάζ, απόσταση αλλά όχι πάγο και χωρίς να υπερτονίζεται η ούτως ή άλλως φορτισμένη αβάσταχτα συναισθηματικότητα του θέματος. Η κα. Παπαϊωάννου μπήκε και έστησε την κάμερα της στα σπίτια στη Βέροια, μέσα στα ίδια σκοτάδια που οι άνθρωποι ζουν κάθε μέρα. Βυθίστηκε στην ανημποριά των νοικοκυραίων που μέχρι πριν λίγο καιρό η ανεργία τους χτύπησε γροθιά στο στομάχι και η ΔΕΗ τους έκοψε το ρεύμα, δηλαδή το φως, την επικοινωνία, τη θέρμανση, τα χαμογέλα στο τραπέζι που συναντιέται η οικογένεια το βράδυ, το να κοιτάζει ο ένας τον άλλον στα μάτια και να βλέπει αλήθειες φωτισμένες. Μετά περπάτησε στο φως, χαμογέλασε, μίλησε με εκείνον τον ηρώα που τρέχει στα δικαστήρια γιατί συνδέει το φως στους ανθρώπους που το 'χουν ανάγκη αλλά και με τους υπευθύνους της ΔΕΗ.\nΕξετάζουν -πως δεν εξετάζουν!- αλλοίμονο, τα κοινωνικά κριτήρια! Έχουν ανθρωπιά τα χαρτιά, η ομηρία του χαρατσιού, που μας έζωσε σαν θηλιά τον λαιμό! Σε λίγο θα 'χουμε free wi – fi, αλλά 350.000 οικογένειες ζουν τη δική τους ερεβώδη καταδίκη! Στον 21ο αιώνα! Φυσικά η ανάλγητη εξουσία των χαρτιών, των ισολογισμών και του πλεονάσματος θα ουρλιάξει πως αυτοί φταίνε που δεν έχουν ρεύμα, πως το κράτος δεν είναι ευαγές ίδρυμα (αλλά; Τι είναι; Τιμωρός βιβλικής δύναμης;) και πως αυτοί για το καλό των καλοπληρωτών νοιάζονται μόνο.\nΣτην Αθήνα ο κόσμος κάνει φιδωτές ουρές έξω από τα γραφεία της ΔΕΗ στην Κηφισιά που εξυπηρετεί όλη τη Βόρεια Αττική, από την Αγία Παρασκευή έως τον Ωροπό και τις κοντινές του περιοχές. Αν πας για διακανονισμό πρέπει να πληρώσεις τα μισά της οφειλής και παραπάνω. Μετά θα πληρώσεις τέλη επανασύνδεσης σύμφωνα με το χρέος και έτσι θα ξαναρθείς στα ίσα με το ποσό που πλήρωσες σχεδόν. Αν δε φας, αν δε πιεις, αν δεν πληρώσεις εφορία, τέλη κυκλοφορίας, ασφάλειες, αν δε ζήσεις μπορεί κάποτε και να αποπληρώσεις τη ΔΕΗ που σαν ένα τεράστιο πιθάρι χωρίς πάτο σου ζητεί συνεχώς για να χορτάσει ευρώ, ώστε να σ' αφήσει να ζήσεις εκεί που θα έπρεπε: στον 20 αιώνα.\nΗ εκπομπή, βραδιά ποδόσφαιρου και μεγάλης χαράς για την Εθνική μας ομάδα, δεν ξέρω αν είχε θεατές. Όμως όσοι την είδαμε, περά από τη βαθύτατη πίκρα, την απελπισία, τη σιωπή που βυθιστήκαμε σαν ζόφο, είδαμε και τι μπορεί να κάνει μια δημοσιογράφος με καλλιέργεια, γνώσεις και πάνω απ' όλα συμπόνια. Και σαν να το νίκησε για λίγο με την αλήθεια το σκοτάδι. Σαν όπως έλεγε ο Νικηφόρος Βρεττάκος, «παίρνοντας μία σελίδα θα βάλω σ᾿ ευθείες το φως» η Παπαϊωάννου να το κάνε στο φιλμ της...


Τα «παρχάρια» (Από το βραβευμένο βιβλίο «Η καμπάνα του Πόντου χτυπάει στο Βέρμιο» της Παρθένας Τσοκτουρίδου) – Pontiakilelapa's Blog\nΤα «παρχάρια» (Από το βραβευμένο βιβλίο «Η καμπάνα του Πόντου χτυπάει στο Βέρμιο» της Παρθένας Τσοκτουρίδου)\nΣτις 26 Ιουνίου, 2015 Από pontiakilelapa Κατηγορία: Αρθρογραφία Λογοτέχνη Κας Παρθένας Τσοκτουρίδου.\nΤο άγριο, μυστηριακό κι ευλαβικά μοναχικό αίσθημα που πλανιότανε πάνω στο Βέρμιο, έσπασε μονομιάς με τον ερχομό πλήθους κόσμου από τις γύρω περιοχές.\nΉταν τα ανθρώπινα πλάσματα που ένιωθαν μέσα στο πετσί τους το στοιχείο της προσφυγιάς και της διατήρησης του πανηγυρικού εθίμου των «παρχαρίων» τους.\nΣε μια λουρίδα γης έστεκαν νωχελικά κι απορημένα καμιά εκατοσταριά βοδινών ζώων και αιγοπροβάτων. Το ύφος τους ήταν λιγότερο πολυάσχολο και περισσότερο περίεργο. Ίσως και ρεβανσιστικό.\nΜερικά γουρουνάκια-δραπέτες κυλιόντουσαν στις λάσπες-καταφύγια τους τόσο ανέμελα, που λες και είχαν μόνο εκείνα το προνόμιο να ρεμβάζουν τον καλοκαιρινό ήλιο και να αισθάνονται τη ζεστασιά του.\nΚάπου μακριά, σε στενούς δρόμους-μονοπάτια, διέκρινε κανείς τους καβαλάρηδες πάνω στα άλογα τους ν’ αφήνουν χαρούμενα αχνάρια της χωμάτινης σκόνης στο ολοκάθαρο τοπίο.\nΕύθυμες νεαρές και ηλικιωμένες γυναίκες, με μοντέρνα τακούνια και άνετα φαρδιά παντελόνια ή φορέματα, μοιράζονταν τα μυστικά της ζωής μεταξύ τους καμπουριάζοντας η μια δίπλα στην άλλη. Κάπου – κάπου χαζολογούσαν κιόλας – πότε πονηρά και πότε ανόητα – κάτω από τις αναστενιάρικες σκιές των πανύψηλων πεύκων.\nΑστειεύονταν με το να χρησιμοποιούν κόλλα γλασέ αντί κραγιόν στα χείλη τους, την οποία κολλούσαν πάνω σ’ αυτά με το βρεγμένο σάλιο τους. Ήταν από τα παλιά έθιμα της Πατρίδας κι εκείνες ήθελαν να το διατηρήσουν.\nΊσιαζαν επίσης τα φρύδια τους με ελαφρόπετρα και παρασκεύαζαν από μόνες τους τις όζες για τα νύχια τους. Έβρισκαν ένας είδος μανιταριού, χρώματος κόκκινου, πράσινου και λοιπά. Έφτυναν πάνω στο μανιτάρι και κατόπιν το έτριβαν πάνω στις πέτρες με μια άλλη πέτρα. Έτσι σχηματιζόταν η όζα σε μορφή κρέμας, με την οποία έβαφαν τα νύχια τους με ξυλάκια.\nΤο πλύσιμο των ρούχων και των πιάτων το έκαναν με σταχτόνερο. Στα τηγάνια που κολλούσαν, έριχναν αλάτι. Κατόπιν ζέσταιναν το τηγάνι πάνω στη φωτιά, το έτριβαν με πανί κι έτσι καθάριζε. Όσο για το πλύσιμο του σώματος, αυτό γινόταν με σαπούνι από αγνό λάδι για τους άνδρες και με μοσχοσάπουνο για τις γυναίκες.\nΕκείνη τη μέρα ο ήλιος με τους ορμητικούς κυματισμούς των παιχνιδιάρικων φώτων του λες και δημιουργούσε οπτικά μια σκληρή μοναξιά στα ψηλά τρίγωνα των βράχων του βουνού. Έδειχνε όμως να μαλακώνει ολοένα και περισσότερο όσο ο βασιλιάς του φωτός σκαρφάλωνε σιγά – σιγά πλέον κι επιβαλλότανε με τη λαμπρότητα του πάνω τους.\nΚανένα ζωντανό ον δεν βάδιζε εκείνη τη μέρα με κεφάλι σκυφτό. Απεναντίας! Στο ζωικό κι ανθρώπινο εκείνο ποτάμι της ζωής παρακολουθούσε κανείς στα ρεύματα της ανθρώπινης ύπαρξης την ευθυμία, τη χαρά, το γέλιο, την ελευθερία, την ξενοιασιά.\nΗ εικόνα εκείνη της αρμονίας και η αγάπη του όμοιου προς τον ανόμοιο ανήκε στην οικογενειακή ιστορία του βουνού. Μια πραγματικότητα, η οποία παρέμεινε αλύγιστη κι αφοσιωμένη μέσα στους χρυσούς αιώνες του πολιτισμού της. Ήταν η αγάπη της προστασίας της φυλής με την πάλη του ομαδικού πνεύματος, της συντροφικότητας και της ειρήνης.\nΜαζί με την αίσθηση της γεωγραφίας που τύλιγε το κάθε πανηγυριώτη, πλανιόταν γύρω του και η ιστορία της χαμένης του πατρίδας. Μια ιστορία φτιαγμένη με αντίθετες συγκινήσεις. Εκείνες τις φριχτές της προσφυγιάς και τις άλλες τις όμορφες της λαογραφίας, των ηθών και των εθίμων.\nΟι πονεμένες φωνές τους μαλάκωναν και γλύκαιναν στη θύμηση των παραδόσεων τους. Η αγάπη τους και το ενδιαφέρον τους μεγάλωνε ολοένα και περισσότερο γι’ αυτές. Η εθνική τους περηφάνια λαμποκοπούσε στα πρόσωπα τους με εξαίσια ζωντάνια και άστραφτε κάτω από τους γλυκούς ήχους της παραδοσιακής τους λύρας.\nΤα μυστικά των Ιωνικών τοπίων της χαμένης τους πατρίδας είχαν μεταδοθεί με αρκετή ευαισθησία στη μνήμη και στις καρδιές τους, από πάππο προς πάππο κι από προσωπικές αναμνήσεις. Πρόσδιναν έτσι στην αιθέρια ατμόσφαιρα του βουνού όλο το βάρος των νοημάτων τους.\nΉταν δύσκολη η ζωή τους κατά τη διάρκεια του χειμώνα. Ήταν συγκεντρωμένοι στα σπίτια τους κι εφοδιασμένοι με όλα τα απαραίτητα εφόδια. Κυρίως με ξύλα για θέρμανση και χόρτα για τα ζωντανά τους. Οι άντρες πήγαιναν στις μάντρες. Από την παρασκευή τυριών και βουτύρων κέρδιζαν κάμποσες χρυσές λίρες το χρόνο.\nΣτις μέρες της βαρυχειμωνιάς, οι καφενόβιοι άντρες συγκεντρώνονταν στα καφενομάγαζα, όπου χαρτοπαικτούσαν ή έπαιζαν τάβλι και ντόμινο. Κάποτε κουτσόπιναν κι έκαναν «μουχαπέτια», δηλαδή συζητήσεις.\nΟι οπαδοί της λαϊκής τέχνης κάμανε στα σπίτια τους και έπλεκαν ανδρικές βράκες και άλλα είδη ρουχισμού. Οι γυναίκες ασχολούνταν με το νοικοκυριό και την οικιακή βιομηχανία. Έπλεκαν κάλτσες ή «ορτάρια», δηλαδή τσοράπια μάλλινα ή μισοβάμβακα διάφορων ανακατεμένων χρωμάτων με καγκελίτσες.\nΎφαιναν επίσης στον αργαλειό σάλια από μάλλινη κλωστή και πανιά από κανάβινο υφάδι, το οποίο έγνεθαν στη ρόκα από καλοκοπανισμένο και λαναρισμένο κανάβι και το έκαναν νήμα. Αυτό το τύλιγαν ολοένα στο αδράχτι, το οποίο γύριζε γρήγορα με σπονδύλι σαν σβούρα.\nΤα νήματα αυτά, αφού τα έκαναν τσιλεδάκια, ύστερα τα έψηναν μέσα σε καλάθια με σταχτόνερο και λεύκαιναν. Τότε ήταν πια έτοιμα για υφάδι για να υφαίνουν τα πανιά. Το στημόνι ήταν πάντα από γερή αγοραστή βαμβακερή κλωστή.\nΤα σάλια, αφού τα πατούσαν καλά, τα έβαφαν μαύρα και έκαναν «εμπροστάλια», δηλαδή ποδιές, για τον εαυτό τους. Έκαναν επίσης και κουστούμια για τους άντρες, ζίπκες, εσώρουχα, μαξιλάρια, κιλίμια.\nΗ τσόχα ήταν ένα είδος κοντού σακακιού. Η ζίπκα ήταν ένα είδος παντελονιού με στενές περισκελίδες. «Αναξυρίδα» το αναφέρει ο Ξενοφών ως αρχαίο ελληνικό ένδυμα. Από τα άσπρα πανιά έκαναν σεντόνια, τα «τσαρτσάφια». Επίσης, έκαναν μ’ εκείνα και τα ασπρόρουχα της οικογένειας. Ήταν απολύτως υγιεινά και προπάντων πολύ γερά.\nΟι νεότερες γυναίκες πήγαιναν στις βρύσες. Κουβαλούσαν νερό και περιποιούνταν τις αγελάδες και τα άλλα ζώα. Φρόντιζαν επίσης και για την καθαριότητα του σπιτιού και της οικογένειας.\nΟι γιαγιάδες και οι μητέρες ετοίμαζαν τα παιδιά για το σχολείο. Στην μεγάλη κακοκαιρία όμως που έπεφτε πολύ χιόνι, πολλά παιδιά που κατοικούσαν μακριά από το σχολείο, δεν μπορούσαν να φοιτήσουν κανονικά. Έτσι, κατέβαιναν στο κυρίως χωριό τους, που ήταν κτισμένο στους πρόποδες του βουνού.\nΟι κυρίως τροφές τους ήταν το «χοσμελίν», καϊμάκι δηλαδή από γάλα, το «τρίμα» ή «σπυριδίτσα», το «τυροφάι», το «χαβίτσι» και τα λάχανα με φασόλια. Μια φορά το χρόνο, κατά τη διάρκεια του καλοκαιριού, οι κάτοικοι του βουνού όριζαν μέσω του Πολιτιστικού τους Συλλόγου, την ημέρα της γιορτής των «παρχαρίων» τους, σε ανάμνηση εκείνων των πανηγυριών που στήνονταν και στις χαμένες τους πατρίδες.\nΤο ίδιο λοιπόν έκαναν κι εκείνη τη χρονιά. Το γλέντι άρχισε από πολύ νωρίς στη διάρκεια της μέρας και ήταν πολύ τρικούβερτο. Το συνόδευαν παραδοσιακοί χοροί με παραδοσιακές λύρες, τους «κεμεντζέδες», τα νταούλια, τη γκάιντα και τους ζουρνάδες.\nΟι «ταβερνιάρηδες» του Πολιτιστικού Ποντιακού Συλλόγου, στο πρόχειρο στημένο καπηλειό τους, επιδόθηκαν στις χρυσές δουλειές του χρήματος. Μικροέμποροι, μανάβηδες, ψιλικατζήδες, ψωμάδες και άλλοι υπαίθριοι πλανόδιοι επαγγελματίες ασφαλώς δεν ήταν δυνατό να μείνουν παραπονεμένοι από τη δουλειά εκείνης της μέρας του μεγάλου πανηγυριού.\nΑστυνομικές δυνάμεις ήταν τοποθετημένες ανά λόφους, για λόγους ασφάλειας των επίσημων προσωπικοτήτων, αλλά και για να παρακολουθούν τους πανηγυριώτες. Αυτό γινόταν για την αποφυγή κυρίως πιθανών συγκρούσεων, μεταξύ των ομάδων μεθυσμένων χωρικών από τα διάφορα χωριά, οι οποίες δεν ήταν καθόλου σπάνιες.\nΕκπρόσωποι των τοπικών αρχών, διαφόρων ενώσεων, σωματείων και πολιτιστικών φορέων είχαν κατακλύσει τις καρέκλες των επίσημων προσκεκλημένων και παρακολουθούσαν τις μουσικοχορευτικές εκδηλώσεις του τόπου.\nΟι «παρχαρομάνες» του βουνού, που είχαν ετοιμάσει από βραδύς τα εκλεκτότερα παραδοσιακά ποντιακά φαγητά, τα διαμοίραζαν ήδη σ’ όλο τον κόσμο που παρευρίσκονταν εκεί. Τα φαγητά εκείνα ήταν παράγωγα του γάλατος, όπως τυρί, βούτυρο, ταν, πασκιτάν, τυρομίτζι και γιαούρτι. Είχαν παρασκευάσει μάλιστα και πίτες, που τις ονόμαζαν, από παλιά, «τριγώνια», λόγω του τριγωνικού τους σχήματος.\nΟι «παρχαρέτες» του βουνού με γενναιοδωρία πρόσφεραν για δημοπρασία πολλά από τα παρασκευασμένα τους προϊόντα, για ενίσχυση των εκδηλώσεων του Πολιτιστικού Συλλόγου. Το ενδιαφέρον του κόσμου ήταν αρκετά μεγάλο και η ανταπόκριση του εντυπωσιακή στην αγορά των παραδοσιακών τροφίμων.\nΑπό τον ποντιακό ελληνισμό βγήκαν τραγούδια για το πανηγύρι του «παρχάρ», δηλαδή του βουνού τους. Ένα απ’ αυτά ακούστηκε συχνές φορές. Το τραγουδούσαν μάλιστα και όλα τα παιδιά. Έλεγε λοιπόν το τραγούδι.\n«Εκότσεψανε οι τσιοπάν και πάνε σα παρχάρια/απ’ έμπρου εν Καλομηνάς, σκουτούλιζ’ τα χορτάρια./ Ρομάνες πάτεν σον παρχάρ, κρεμάστεν τα δουρβάνια/τοπλαέστεν τα γάλατα και ξύστεν τα καρσάνια./ Εξέρτς όταν επίναμε εντάμαν τσιοπανλούκια/ ελάσκουμες κι επαίρναμε παρχαρή χαβεζλούκια./Ασόν παρχάρ κατ’ έρχουνταν χορτάρια φορτωμένον/ασά ποδάρια ους την κορφήν σεβτάν καπατεμένον».\nΗ ελεύθερη μετάφραση των στίχων από την ποντιακή διάλεκτο στην ελληνική μιλάει για τη μετακόμιση των τσοπάνων στα «παρχάρια» τον μήνα Μάη, που μοσχοβολούν τα χορτάρια. Προτρέπει τις Ελληνίδες να πάνε στο «παρχάρ», να κρεμάσουν τα «δουρβάνια», τα παράγωγα ξύλινα εργαλεία δηλαδή του βούτυρου, να μαζέψουν τα γάλατα και να ξύσουν τις σκάφες ζυμώματος. Αναπολούν τις βοσκές τους, τις περιπλανήσεις τους πάνω στο «παρχάρ», τους ενθουσιασμούς της φύσης, τις αγροτικές τους δουλειές και τους έρωτες τους.\nΟι ποντιακοί χοροί είχαν από πάντα μεγάλη σημασία στα πανηγύρια των «παρχαρίων» όχι μόνο επειδή σφυρηλατούν την εθνική φυσιογνωμία, αλλά κι επειδή μέσα απ’ αυτούς μπορεί κανείς να παρακολουθήσει την ιστορική πορεία και τον πολιτισμό ενός ολόκληρου λαού.\nΟι εθνικές περιπέτειες των Ποντίων ενώνουν τις δυνάμεις τους με δύναμη, ρυθμό, ζωηρότητα, πάθος και προσήλωση στον ομαδικό χορό και στο τραγούδι, συμβάλλοντας σε μια αρμονική πολιτιστική παρουσίαση, η οποία προέρχεται από τη σωστή συνεργασία και δραστηριότητα των χορευτών.\nΤο παιδικό ποντιακό χορευτικό συγκρότημα του Βερμίου χόρεψε σ’ εκείνο το πανηγύρι όλους τους ποντιακούς χορούς – ειρηνικούς και πολεμικούς – φανερώνοντας έτσι το πολιτιστικό ήθος, μα και την πολεμική αρετή τους.\nΟι ποντιακοί χοροί «μονός», «Τρυγόνα», «κοτσαγγέλ’», «μητερίτσα», «τρομαχτόν», «ομάλ Καρς», «κότσαρι», «σερανίτσα», «κοτσ’», «μηλίτσα», «ομάλ», «εμπροπίσ’» και «πυρρίχιος» ήταν σε πρώτο πλάνο.\nΗ Παρθενίτσα και η Παρεσούλα χόρευαν καμαρωτά καταβάλλοντας φιλότιμες προσπάθειες για μια καλή παρουσία. Έβλεπες να χορεύουν όλα τα παιδιά με αναψοκοκκινισμένα μάγουλα, στη συνοδεία της λύρας, τόσο ρυθμικά και ζωηρά, τρέχοντας από το ένα άκρο στο άλλο, που σου δημιουργούνταν ένας ακράτητος ενθουσιασμός διονυσιακού τύπου και η επιθυμία να χορέψουν όλοι μαζί τους.\nΔεν παρέλειψε βέβαια να χορέψει και η αγορίστικη ξεχωριστή ομάδα των «Μωμόγερων», μεταξύ αυτών κι ο Ορφέας με τον Παντελή. Ήταν ένας παραδοσιακός σατιρικός χορός, ο οποίος αναβλύζει από το μακρινό παρελθόν της αρχαίας Ελλάδας.\nΠρόκειται για ένα σοβαρό, πρωτότυπο και πειθαρχημένο χορευτικό σύνολο που απαρτίζεται από φουστανελάδες με περικεφαλαίες και από διάφορους άλλους μεταμφιεσμένους χορευτές. Ο χορός αυτός συμβόλιζε πολύ παλιά την εθνική και διαρκή αντίσταση των Ποντίων για την εθνεγερσία και την ελευθερία του έθνους από τους Τούρκους. Η παράδοση λέει πως το θεατρικό αυτό χορευτικό δρώμενο ήθελε να περνάει τα μηνύματα του στο καταπιεσμένο μας έθνος.\nΟ χρυσοβραβευμένος χοροδιδάσκαλός τους, ο Σωκράτης, δεν ήταν τυχαίος. Ήταν καλά εκπαιδευμένος και είχε σπουδαία δράση στην εκμάθηση των ποντιακών χορών σε όλη τη Δυτική και Κεντρική Μακεδονία. Παρουσίαζε τα χορευτικά του συγκροτήματα όχι μόνο στην Ελλάδα, αλλά και σε χώρες του εξωτερικού με άριστη επιτυχία. Κι εκείνη τη φορά, όπως και τις άλλες τις προηγούμενες, ο κόσμος έμεινε ενθουσιασμένος και κατασυγκινημένος.\nΜετά τα ζωηρά κι ενθουσιώδη χειροκροτήματα του κόσμου σε λίγο θα έκλεινε η πανηγυριώτικη αυλαία στο σούρουπο. Το πλήθος όλο θα διαλύονταν και θα επικρατούσε ερημιά στο βουνίσιο τοπίο, που κατά τη διάρκεια της ημέρας έσφυζε εμφανισιακά από κάθε είδους ζωική και ανθρώπινη ύπαρξη.\nΘα έμεναν πλέον μοναχοί οι λιγοστοί άνθρωποι των «παρχαρίων», οι «παρχαρέτες», νοσταλγοί αναμνήσεων από θύμησες να ιστορήσουν στη νεότερη γενιά την ιστορία των προγόνων τους.\nΗ νύχτα θα φορούσε και πάλι το μαύρο πέπλο της και με το μαγικό ραβδί των αφηγήσεων της θα πλανιόταν ξεγλιστρώντας κρυφά κάτω από το φως των αστεριών σε κάθε σπίτι με τις αναμμένες λυχνίες, για να ακούσει τις περιπλανημένες εξιστορήσεις και τις πονεμένες διηγήσεις των ανθρώπινων όντων της μέσα από λεκτικά καρδιακές και πνευματικές εξομολογήσεις.\nΜε ετικέτα Τσοκτουρίδου Παρθένα\n201. 14.9.2013, Ασ’ σην γέννα μ’ ‘κι έιχα μάνναν Χαριτίδης Κ. Ιωάννης, Χαρίτον


ΕΦΗΜΕΡΙΔΑ ΤΩΝ ΕΙΔΙΚΩΝ ΔΥΝΑΜΕΩΝ: "Τριλογία"\nΠροσθαλάσσωση Chinook "Ηard Duck" για καθαίρεση λέμβων με αμφίβιους καταδρομείς. (Πηγή)\nΟι "στραταίοι" στη θάλασσα!\nΥποστοιχείο ΟΥΚ κατά τη διάρκεια άσκησης αμφίβιας καταδρομής (Πηγή)\nΟι "ναύτες" στην ξηρά!\nΧειμερινή εκπαίδευση προσωπικού της 31 ΜΕΕΔ στα χιόνια (Πηγή)\nΚαι οι "αεροπόροι" στο βουνό!\nΤο "μείγμα" είναι καλό, αν και όταν οι επιχειρησιακές ανάγκες το απαιτούν! Η Διακλαδική Διοίκηση Ειδικών Επιχειρήσεων, πρέπει να είναι αυτή που θα θέτει τις προτεραιότητες στην επιχειρησιακή εκπαίδευση όμως!


Μαύρη Θύελλα: Οι υπολογισμοί για την σωτηρία, «καίει» το φ.α. με Ερμιονίδα! - Sport365.gr\nΜαύρη Θύελλα: Οι υπολογισμοί για την σωτηρία, «καίει» το φ.α. με Ερμιονίδα!\nΤίποτα δεν πήγε καλά χθες στην Καλαμάτα και το στείρο 0-0 με την Ερμιονίδα την έφερε από το «δόξα τω Θεώ» μετά το διπλό στο Άργος, στο «βοήθα Παναγιά» για την συνέχεια του πρωταθλήματος.\nΗ Μαύρη Θύελλα βρίσκεται πλέον με την πλάτη στον τοίχο και οι υπολογισμοί για την συνέχεια δείχνουν πως θα πρέπει να κάνει πορεία πρωταθλητισμού προκειμένου να δώσει την παρτίδα.\nΣτις 8 αγωνιστικές που απομένουν η Μαύρη Θύελλα θα δώσει τέσσερα ματς στην Παραλία (με Κανάρη Χίου, Λεβάντε, Χαλκίδα και Βάρδα) από τα οποία εξυπακούεται πως θα πρέπει να πάρει το μέγιστο των βαθμών ειδάλως τα… κουκιά για την σωτηρία δεν βγαίνουν.\nΟι υπολογισμοί φέρνουν την γραμμή της σωτηρίας στους 36 με 37 πόντους πράγμα που σημαίνει πως πέρα από τους 12 βαθμούς εντός έδρας, η Καλαμάτα η οποία τώρα έχει 22 θα πρέπει να ψάξει και για τουλάχιστον ένα εκτός έδρας τρίποντο.\nΤα ματς βέβαια που προσφέρονται γι’ αυτό δεν είναι πολλά: Αιολικός, Παναρκαδικός, Σπάρτη και Βύζας είναι οι εκτός έδρας αποστολές με την τελευταία να μοιάζει η πιο εφικτή αρκεί βέβαια να μην φτάσει να γίνει αυτό το ματς τελικός εάν ο Βύζαντας μείνει στο κόλπο για την παραμονή μετά το χθεσινό διπλό στην Χίο!\nΌπως και να’ χει η Καλαμάτα θεωρείται δύσκολο να βάλει από κάτω την Ερμιονίδα μετά την χθεσινή ισοπαλία και απ΄ ότι φαίνεται το παιχνίδι ίσως «παιχτεί» με την Βάρδα. Υπό αυτό το πρίσμα η αγωνία θα κρατήσει μέχρι το φινάλε εκτός ένα στην πορεία έρθουν κι άλλα αποτελέσματα που θα φέρουν τα πάνω- κάτω.\nΤαυτόχρονα όμως με τα αγωνιστικά η Καλαμάτα έχει και τις συμπληγάδες των τιμωριών να αντιμετωπίσει. Τιμωρίες που αυξάνονται σαν την Λερναία Ύδρα καθώς ο διαιτητής Κώστας Κατοίκος «στόλισε» τους μελανόλευκους στο φύλλο αγώνα με την Ερμιονίδα. Ο Αθηναίος ρέφερι αναφέρει την ρίψη ενός μπουκαλιού και ενός καθίσματος στον αγωνιστικό χώρο και σε συνδιασμό με το γεγονός πως η Καλαμάτα είναι υπότροπη δεν αποκλείεται τελικά τα εντός έδρας ματς να είναι λιγότερα από τέσσερα. Θυμίζουμε πως μέσα στον Μάρτη η Μαύρη Θύελλα θα κληθεί να λογοδοτήσει για τα επεισόδια στα ματς με την Σπάρτη και τον Παναρκαδικό!\nΚυριακή με Αιολικό, εκτός Γκίνο, Ραχίμ\nΜέσα σ΄ όλα αυτά υπάρχουν και τα προβλήματα με τις κάρτες καθώς ο Κώστας Καλογιαννίδης καλείται να καταστρώσει τα πλάνα του για το Κυριακάτικο ματς στην Μυτιλήνη (η Μαύρη Θύελλα κατέθεσε αίτημα να παίξει στις 13/3 και όχι το Σάββατο 12/3 για συγκοινωνιακούς λόγους) χωρίς να υπολογίζει τους Γκίνο και Ραχίμ οι οποίοι με την Ερμιονίδα συμπλήρωσαν επτά και τέσσερις κίτρινες κάρτες, αντίστοιχα.\nΠερισσότερα σε αυτή την κατηγορία: « Καλαμάτα-Ερμιονίδα (photostory) Μαύρη Θύελλα: Στον… αέρα του Τορεζάνι »


Πράσινη εταιρεία καφετιέρας\nΥψηλή περιεκτικότητα σε χαμηλή περιεκτικότητα σε υδατάνθρακες erlaubte lebensmittel\nΧάνουν λίπος στο σώμα μία ημέρα - 30 ημερών αποτελέσματα απώλειας βάρους πρόκληση νερού\nΕίναι αδύνατο κανείς να χάνει αποκλειστικά λίπος. Γιατί συσσωρεύεται το λίπος. Ορμονών στο σώμα σας που.\nΑν τρώμε μόνο ένα γεύμα την ημέρα, θα αδυνατίσουμε πιο γρήγορα;. Το σώμα χρησιμοποιεί λίπος για.\nΤι γίνεται το λίπος που χάνουμε από το σώμα μας όταν αδυνατίζουμε! Στόχος σας θα πρέπει να είναι η κατανάλωσηεπιπλέον θερμίδων την ημέρα. Τα συμπτώματα περιλαμβάνουν χρόνια διάρροια, αδυναμία.\nΧάνουν το επίμονο λίπος. Το καλό μαχαίρι επιβίωσης είναι βαρύ και σχετικά ογκώδες. Σε αυτή την κατάσταση το σώμα χάνει λιγότερο λίπος και ξεκινάει να. Μπορούμε να περιορίσουμε την υψηλή συγκέντωση κουμαρίνης; Ναι.\nΟύτε χάνουν λίπος,. Τι συμβαίνει στο σώμα εάν. Οι άνθρωποι που προσπαθούν να χάσουν βάρος πιστεύουν ότι θα το. May 13 δεν λαμβάνεται υπόψην σχεδόν στο 99% των αναφορών σε αυτά τα sites, πέρα από την όποια χρησιμότητα του συνδυασμού μελιού- κανέλας στον ανρώπινο οργανισμό, · Το πρόβλημα είναι πως οι επιπτώσεις της χρήσης της υπερβολικής.\nΜία φορά την ημέρα,. Ποια είναι η αποτελεσματικότερη άσκηση για σας που θέλετε να αδυνατίσετε; Γνωρίζετε ποια. Στο e- iatroi. Το 1997 ο Mythos κυκλοφόρησε για πρώτη φορά στην ελληνική αγορά, όπου αμέσως συγκέντρωσε τις θετικές εντυπώσεις των καταναλωτών και ανατάραξε τις μέχρι τότε. Η γυμναστική βοηθά ώστε το σώμα να δείχνει πιο " σφιχτό" στα σημεία που γενετικά ο καθένας. Οι περισσότεροι αναζητούμε το μαγικό ραβδάκι που από την μια στιγμή στην άλλη το περιττό λίπος που αποθηκεύτηκε στο σώμα μας με ένα.\nΑσβεστίου την ημέρα τείνουν να χάνουν πολύ πιο. Χάνουν λίπος στο σώμα μία ημέρα. Όσο περισσότερο νερό επιθυμείς κατά τη διάρκεια της ημέρας σου. Οι ευεργετικές ουσίες της κανέλας είναι διαλυτές στο νερό.\nΤη σύνθεση του σώματός σας ( ποσοστό λίπους, μυϊκής μάζας κλπ. Λίπος Στο Πρόσωπο: 8. ( λανθασμένα) ότι το λίπος που έχουμε στο σώμα μας μετατρέπεται.\nΈξι στους δέκα Έλληνες είναι σήμερα υπέρβαροι. Το σώμα σου καταφεύγει στα αποθέματα λίπους για να καλύψει την. Οι επιστήμονες μόλις βρήκαν τη σωστή απάντηση στην ερώτηση: Πού πηγαίνει το λίπος που φεύγει από το σώμα όταν χάνουμε βάρος; Και αυτό.\nΤο στόρι μας ξεκίνησε την πιο cool δεκαετία, αυτή των 90s. Την ημέρα μπορεί να. Καλώς ήρθατε στο Νέο μας site!\nΈχει γυαλιστερή ( άβαφη) λάμα, μία τουλάχιστον πριονωτή πλευρά και θήκη για τη ζώνη. Άποιος Διαβήτης και Ιστιοκυττωση των Κυττάρων του Langerhans. Λίπος στο.\nΟι πρωτεϊνικές δίαιτες έγιναν πολύ δημοφιλείς τα τελευταία χρόνια και ακολουθούνται φανατικά κυρίως από όσους αθλούνται καθώς τονώνουν το σώμα βοηθούν στην αποκατάσταση των. Όπως ο σολομός) έχουν αντιφλεγμονώδεις επιδράσεις στο σώμα και, εφόσον.\nΑπό την άλλη δημιουργούν μία κολλώδη ουσία στο. Το σώμα θα δεχόταν μία μείωση. Γιατί κάποιος χάνει 2 κιλά και του φαίνεται κι άλλος χάνει 5 κιλά και δείχνει παχύτερος;.\nΤο ιστιοκύτταρο είναι μία μορφή λευκοκυττάρου που βρίσκεται σε κάθε ανθρώπινο οργανισμό. Χάνουν λίπος στο σώμα μία ημέρα. Αν με την διατροφή και την άσκηση δεν χάνετε όσο λίπος θα.\nΣυμπεράσματα. Ενα από τα μυστικά του χώρου τους αποκαλύπτεται και υπόσχεται να αλλάξει το σώμα σου. Μία έρευνα στο. 000 σοβαρά παχύσαρκοι. Χάνουν λίπος στο σώμα μία ημέρα. Η κοιλιοκάκη είναι μια αυτοάνοση διαταραχή του λεπτού εντέρου που εμφανίζεται σε γενετικά προδιατεθειμένα άτομα όλων των ηλικιών από τη μέση βρεφική ηλικία.\nΈνα σημείο στο σώμα. Θερμίδων στο σώμα τους και χάνουν.\nΤην ημέρα στη. Εκ τούτου μπορείτε φυσικά να κάψετε περισσότερες θερμίδες όλη την ημέρα αν έχετε.\nΣήμερα 6 στους 10 Έλληνες είναι υπέρβαροι, ενώ σχεδόν 500. Gr μπορείτε: - Εάν είστε Ιατρός να καταχωρηθείτε στον κατάλογό μας - Να κάνετε αναζήτηση για Ιατρούς. Λίπος στο σώμα.\nΤο σώμα σε περίοδο γράμμωσης μπορεί να καίει λίπος, αλλά δεν.\nΧάσετε βάρος ακούγοντας το σώμα σας\nJonathan ross δίαιτα απώλειας βάρους\nΚέντρα απώλειας βάρους στη νότια φανέλα\nΓιατί δεν μπορώ να χάσω βάρος στην κοιλιά μου\nLee hong ki να χάσουν βάρος\nΚέντρο απώλειας βάρους bangalore\nΜπορεί να τρώει αβοκάντο να σας βοηθήσει να χάσετε βάρος\nΚαύση λίπους vs υδατάνθρακες κατά τη διάρκεια της άσκησης\nΛίπος ημέρα Χάσετε\nΤο λίπος στο σώμα αποτελείται από κύτταρα λίπους, που ονομάζονται. 500 θερμίδες/ ημέρα, θα χάνει και 0, 5 κιλό σωματικού λίπους/ εβδομάδα. Η γιαουρτοπητιά, που θα βάλετε στο γάλα για να μετατραπεί σε γιαούρτι, μπορεί να είναι μια μικρή ποσότητα σπιτικού γιαουρτιού ή γιαουρτιού του εμπορίου, ή και στεγνή μαγιά.\nΧάνουν λίπος Πόσο γεννήσεων\nΌταν χάνεται λίπος με τη δίαιτα τότε αυτό χάνεται από όλο το σώμα. παχυντικά σνακ το βράδυ επιπλέον με τα γεύματα που τρώνε κατά τη διάρκεια της ημέρας. Τι συμβαίνει στο σώμα μας καθώς μεγαλώνουμε; Προσέχουμε για να.\nΌταν έχετε αυξημένο στρες το ποσό των ορμονών στο σώμα. χάνουν πολύ βάρος.\nAb προπόνηση για το κατώτερο λίπος της κοιλιάς


Από διώκτης, θερμός υποστηρικτής\nΜπρούνο Κορνακιόλα, ένας Απόστολος Παύλος του εικοστού αιώνα.\nΒρισκόμαστε στο έτος 1947 και τα συντρίμμια του Β' Παγκοσμίου Πολέμου παρέμεναν και πλήγωναν τους ανθρώπους. Ένας από αυτούς, ο Bruno Cornacchiola, 34 ετών, Ιταλός οδηγός τραμ, καθόταν στη σκιά ενός ευκαλύπτου απολαμβάνοντας τη μέρα του στο πάρκο μαζί με τα τρία του παιδιά Gianfranco, Carlo και Isola, ηλικίας 4, 7 και 10 αντίστοιχα. Προερχόταν από πολύ φτωχή οικογένεια και είχε παει εθελοντής στον Ισπανικό Εμφύλιο Πόλεμο του 1936-39 όπου επηρεάστηκε από έναν Γερμανό Προτεστάντη, σύντροφό του στις μάχες, έγινε μέλος της Εκκλησίας των Αντβεντιστών αλλά και ορκισμένος εχθρός της Ευλογημένης Μαρίας και του Πάπα.\nΤο μίσος του ήταν τέτοιο που είχε κάθε πρόθεση και θέληση να δολοφονήσει τον Πάπα Πίο XII - έως ότου η Παναγία, που αποκάλεσε τον εαυτό της «Παναγία της Αποκάλυψης», παρενέβη στις 12 Απριλίου 1947 στο Tre Fontane (Τρία Συντριβάνια).\nΕκείνη την ημέρα στο πάρκο, ο Μπρούνο προετοίμαζε μια χυδαία ομιλία στην οποία ηρνείτο την ύπαρξη της Παναγίας, για να την εκφωνήσει στην τοπική προτεσταντική κοινότητα των Αντβεντιστών της Έβδομης Ημέρας.\nΚάποια στιγμή συνειδητοποίησε πως τα παιδιά του παίζοντας με μια μπάλα είχαν απομακρυνθεί πολύ, οι φωνές τους μόλις που ακούγονταν, άφησε βιαστικά κάτω το σημειωματάριο με την ομιλία και πήγε να τα ψάξει. Τα βρήκε γονατισμένα, σαν μαρμάρινα αγάλματα, μπροστά από ένα σπήλαιο, επαναλαμβάνοντας τις λέξεις «όμορφη κυρία».\nΟ Μπρούνο Κορνακιόλα στο σπήλαιο\nΑμέσως μετά, ο Cornacchiola μπόρεσε να δει την Παναγία, που ήταν ντυμένη στα λευκά με μια ροζ ζώνη στη μέση, φορώντας από πάνω έναν πράσινο μανδύα και κρατώντας την Αγία Γραφή.\n«Είμαι η Παναγία της Αποκάλυψης. Με διώκεις – αλλά φτάνει ως εδώ!», του είπε. «Μπες στη στάνη, την ιερή αυλή του ουρανού στη γη».\nΗ Παναγία έδωσε επίσης ένα ουράνιο σημάδι, μέσω του Κορνακιόλα στον Πάπα Πίο XII που αναζητούσε την επιβεβαίωση για το πώς να προσδιορίσει με σαφήνεια το Δόγμα της Μετάστασης της Παναγίας υπό το φως της εγκυκλίου του που εξέδωσε την 1 Νοεμβρίου 1950.\n«Το σώμα Μου δεν μπορούσε να αποσυντεθεί και δεν αποσυντέθηκε. Ο Υιός Μου και οι άγγελοι με μετέφεραν στον Παράδεισο», ήταν το μήνυμα που η Παναγία έδωσε στον Κορνακιόλα για τον Άγιο Πατέρα.\nΟ Κορνακιόλα μετέφερε το μήνυμα στο Βατικανό. Κατά τη διάρκεια της ακρόασης που είχε με τον Πίο ΧΙΙ ζήτησε συγχώρεση για το μίσος που έτρεφε για την Καθολική Εκκλησία, μετά τη μεταστροφή του στον Προτεσταντισμό. Αυτό το μίσος ήταν που τον οδήγησε να δολοπλοκήσει για τη δολοφονία του Πάπα. Ομολόγησε στον Πίο ότι αγόρασε ακόμη και ένα στιλέτο με την επιγραφή «θάνατος στον Πάπα».\nΗ εκ νέου μεταστροφή του Cornacchiola ξεκίνησε με την είσοδό του στη «στάνη», στην Καθολική Εκκλησία, και η μεταστροφή του ήταν για πάντα.\nΗ οικογένεια Κορνακιόλα\nΜία από τις υποσχέσεις της Παναγίας στον Κορνακιόλα ήταν και η ακόλουθη:\n«Σε αυτή την αμαρτωλή γη Εγώ θα πραγματοποιήσω θαύματα για τη μεταστροφή των απίστων. Όπως το νερό της Λούρδης, το χώμα του Σπηλαίου Tre Fontane, αγιασμένο από την Παρουσία της Μαρίας, θα κάνει θαύματα».\n«Αυτό το μέρος είναι τόπος μεγάλης μεταστροφής, ένα κάλεσμα στην αλήθεια της Καθολικής Εκκλησίας», εξηγεί η Μητέρα Ρεβέκκα Ναζάρο, ηγουμένη των Ιεραποστόλων της Θείας Αποκάλυψης (Missionaries of Divine Revelation), του θρησκευτικού Τάγματος που ιδρύθηκε μετά το μήνυμα της Παναγίας. Η φετινή χρονιά (2020) είναι η 73η επέτειος αυτής της Εμφάνισης της Μαρίας (Marian Apparition). Το σπήλαιο γειτονεύει με το Tre Fontane Trappist Abbey, ακριβώς νότια της Ρώμης, και θεωρείται το μέρος όπου μαρτύρησε ο Απόστολος Παύλος.\nΚάθε χρόνο, οι Φραγκισκανοί μοναχοί επιστάτες του σπηλαίου διοργανώνουν εορτασμούς επετείου της Εμφάνισης. Σε αυτούς τους εορτασμούς συμμετέχουν χιλιάδες οπαδοί της «Παναγίας της Αποκάλυψης», η οικογένεια του Μπρούνο Κορνακιόλα και οι Ιεραπόστολοι της Θείας Αποκάλυψης.\n«Δεν ήταν ούτε μαλακός ούτε γλυκός, όπως συνήθως φανταζόμαστε τους οραματιστές», μας υπενθυμίζει η Μητέρα Ρεβέκκα, περιγράφοντας τον ισχυρό χαρακτήρα του Κορνακιόλα. «Αντιθέτως, ήταν σαν τον Άγιο Παύλο, κι έτσι όταν μιλούσε ήταν πολύ έντονος και δυνατός. Ωστόσο, αυτή η δύναμη προερχόταν από την αλήθεια της πίστης του που βοήθησε πολλούς ανθρώπους να επιστρέψουν στην Καθολική Εκκλησία».\nΟ Κορνακιόλα κήρυττε το ευαγγέλιο οδηγώντας ανθρώπους στην Εκκλησία μέχρι το θάνατό του το 2001. Οι δύο γιοι του συνεχίζουν να διηγούνται την ιστορία του.\nΣε ένα τοπικό τηλεοπτικό κανάλι της Ιταλίας, ο Carlo Cornacchiola, έδωσε συνέντευξη μετά τον εορτασμό, 7 ετών την εποχή της Εμφάνισης, εκφρά-ζοντας τον ενθουσιασμό του:\n«Ένιωσα μια επιλογή ευθύνης. Άλλαξε τη ζωή όλων μας, όχι μόνο του πατέρα μας».\nΚαι η Μητέρα Ρεβέκκα: «Το απλό σπήλαιο στο Tre Fontane έχει γίνει τόπος προφητείας. Ο Πάπας Άγιος Ιωάννης Παύλος ΙΙ ονόμασε την τοποθεσία ‘’Η Αγία Μαρία της Τρίτης Χιλιετίας στα Τρία Σιντριβάνια’’. Αυτή είναι μια προφητεία - ποιος ξέρει πότε θα γίνει πραγματικότητα; Αλλά η Παναγία ζήτησε [στον Κορνακιόλα] να χτίσει ένα μεγάλο ιερό εδώ».\nΈχουν ολοκληρωθεί πολλά στάδια για το σχεδιασμό του νέου ιερού, αφού η Επισκοπή της Ρώμης αγόρασε το έδαφος στο οποίο βρίσκεται το σπήλαιο.\nΣτο ιερό, δύο Θείες Λειτουργίες τελούνται κάθε μέρα και πέντε κάθε Κυριακή. Προσκυνητές από όλο τον κόσμο έρχονται να λάβουν τις χάρες που έχουν αποδειχθεί ότι έχουν παραχωρηθεί σε τούτο το μέρος. Το πρώτο θαύμα συνέβη δύο μήνες μετά την Εμφάνιση, στον Κάρλο Μανκούζο (Carlo Mancuso) o οποίος έπεσε στο κενό ενός ασανσέρ και υπέστη αμέτρητους τραυματισμούς στο χέρι και τη λεκάνη του. Του έφεραν χώμα από το σπήλαιο και μπόρεσε να περπατήσει ξανά, παρά τις ακτίνες Χ που εξακολουθούν να δείχνουν κατάγματα στο σώμα του.\nΗ ιερή ατμόσφαιρα έρχεται σε έντονη αντίθεση με αυτό που ήταν αρχικά γνωστό για τον τόπο Tre Fontane.\n«Το σπήλαιο Tre Fontane ήταν τόπος ‘αμαρτίας’ επειδή ήταν τόπος παράνομων συναντήσεων και επίσης εκεί βρέθηκαν λείψανα παιδιών που τα πέταγαν μετά από εκτρώσεις. Ως εκ τούτου, η Παναγία είπε, «Με αυτό το χώμα της αμαρτίας, θα κάνω μεγάλα θαύματα για τη μεταστροφή των άπιστων και των αμαρτωλών», εξηγεί η αδελφή Emanuela Edwards, Ιεραπόστολος της Θείας Αποκάλυψης.\nΠίσω από το σπήλαιο υπάρχει ένας μικρός διάδρομος με συλλογή φωτογραφιών, λουλουδιών, αναμνηστικών και μια σκαλιστή πλάκα προς τιμή και ευγνωμοσύνη της Παναγίας. Στο τέλος του διαδρόμου βρίσκεται η καρδιά του σπηλαίου, το ακριβές μέρος που εξαφανίστηκε η Παναγία από τον Κορνακιόλα, στρίβοντας προς την ίδια κατεύθυνση με τη Βασιλική του Αγίου Πέτρου. Ο Κορνακιόλα μετά την μεταστροφή του προσευχόταν εκεί συχνά για να ζητήσει συγκεκριμένες μεσιτείες.\nΗ Εμφάνιση της Μαρίας στο Tre Fontane εγκρίθηκε ανεπίσημα από τον Πάπα Πίο 12ο στις 5 Οκτωβρίου 1947, όταν ευλόγησε το άγαλμα της Παναγίας της Αποκάλυψης με μια πομπή από το Βατικανό προς το σπήλαιο και έδωσε την άδεια στον Κορνακιόλα να μιλάει για την Εμφάνιση.\nΕπίσης ο Κορνακιόλα έλαβε πολλές αποκαλύψεις/προφητείες εκ μέρους της Παναγίας. Αυτές (περίπου εξήντα) συνέχισαν καθ' όλη τη διάρκεια της ζωής του και ο ίδιος τις μετέγραψε στα ημερολόγιά του.\nΣε αυτό το σύντομο άρθρο, συνοψίζω το πιο πρόσφατο, το οποίο μπορεί να μας βοηθήσει να κατανοήσουμε καλύτερα την τρομερή περίοδο που περνάμε.\nΤο περιεχόμενο των μηνυμάτων\nΤο περιεχόμενο της πρώτης Εμφάνισης φυλάσσεται στα αρχεία του Βατικανού, αλλά ο Κορνακιόλα έκανε αντίγραφο το οποίο φυλάσσει στα αρχεία της οργάνωσής του ‘’SACRI’’.\nΗ πρώτη αποκάλυψη της 12ης Απριλίου 1947 είναι γραμμένη με το χέρι σε ένα σημειωματάριο τριάντα σελίδων. Τα πιο σημαντικά σημεία είναι τα εξής:\n…Οι ποιμένες του κοπαδιού δεν εκπληρώνουν το καθήκον τους. Πάρα πολύς κόσμος μπήκε στην ψυχή τους για να φέρει σκάνδαλα στο κοπάδι και να τον εκτρέψει από το μονοπάτι.\n…Πριν μεταστραφεί η Ρωσία και αφήσει το μονοπάτι του αθεϊσμού, θα εξαπολυθεί μια τεράστια και σοβαρή δίωξη. Προσευχήσου, μπορεί να σταματήσει.\n…Ξεφύγετε από τα ψεύτικα πράγματα του κόσμου, μάταιες παραστάσεις και τυπωμένες αισχρότητες.\n…Ο Σατανάς δεν είναι αλυσσοδεμένος για ένα χρονικό διάστημα, και πρόκειται να ξεκινήσει τη φωτιά των διαδηλώσεων μεταξύ των ανθρώπων. Παιδιά, να είστε δυνατά, αντισταθείτε στην επίθεση της κόλασης.\n…Όλη η Εκκλησία θα υποστεί μια τρομερή δοκιμασία, για να καθαρίσει τη λαγνεία που διείσδυσε ανάμεσα στους υπηρέτες της.\n…Οι ιερείς και οι πιστοί θα τεθούν σε ένα επικίνδυνο σημείο καμπής στον κόσμο των Χαμένων, που θα ρίξει στην επίθεση κάθε είδους μέσο: ψεύτικες ιδεολογίες και θεολογίες.\n…Θα υπάρξουν μέρες θλίψης και πένθους. Από τα ανατολικά ένας ισχυρός λαός, αλλά μακριά από τον Θεό, θα ξεκινήσει μια τρομερή επίθεση και θα σπάσει τα πιο ιερά και άγια πράγματα.\n…Ο κόσμος θα πάει σε έναν άλλο πόλεμο, τον πιο αδίστακτο από όλους. Αυτός που θα επηρεαστεί περισσότερο θα είναι ο αιώνιος Βράχος (Ρώμη). Η οργή του Σατανά δεν κρατείται πλέον. Το Πνεύμα του Θεού αποσύρεται από τη γη, η Εκκλησία θα αφεθεί χήρα. Θα μείνει στο έλεος του κόσμου.\nΠερισσότερο θα ταλαιπωρηθεί η Εκκλησία του Χριστού για να καθαρίσει από τη βρωμιά που έχει μέσα της.\n…Οι ιερείς θα ποδοπατηθούν και θα σκοτωθούν, αυτή είναι η σημασία του σπασμένου σταυρού δίπλα στην απογύμνωση του εξωτερικού ράσου του ιερέα.\nΓια την Εμφάνιση στις 21 Φεβρουαρίου 1948, διαβάζουμε: …Αυτά λέω στους υιούς Μου τους ιερείς: γίνεστε του κόσμου, απογυμνώνετε τους εαυτούς σας από κάθε ιερό και εγκαταλείπετε την ιεροσύνη…\n…Ο κόσμος διψάει για την αλήθεια, αλλά δεν του δίνετε πια νερό που ξεδιψά.\nΕμφάνιση στις 15 Αυγούστου 1949:\n…Γιατί δεν φεύγετε μακριά από την αμαρτία; αυτή θα σας οδηγήσει στην πιο φρικτή απώλεια…\n…Ο ήλιος θα σκοτεινιάσει… τα άστρα θα πέσουν, αλλά μην το εξηγείτε με τον υλικό τρόπο σκέψης σας: ο πνευματικός τρόπος λέει, ότι ο ήλιος του υπερήφανου και τα άστρα του αλαζόνα θα πέσουν.\n…Μακριά από την Αποστολική, Ρωμαιοκαθολική Εκκλησία δεν υπάρχει σωτηρία.\n…Το να αγαπάτε τους άλλους δεν σημαίνει να διατηρείτε συναισθηματική συμπεριφορά μαζί τους.\n…Μη βγάζετε την ιερατική σας στολή: το ράσο καλεί σε προσοχή, είναι ουράνιο σημάδι…\nΕξαιρετικά σημαντικό είναι το όραμα της 24ης Φεβρουαρίου 1968:\n…Ο Σατανάς τώρα βασιλεύει και βρίσκεται στα πιο υψηλά πόστα εξουσίας.\n…Ο Σατανάς θα εισχωρήσει στις αρχηγικές θέσεις της Εκκλησίας.\n…Οι πειρασμοί θα είναι τρομεροί, ο κόσμος θα ζει σε τέτοια σύγχυση που οι εκλεκτοί θα έχουν κι αυτοί αμφιβολίες! Δεν υπάρχει διαφυγή.\n…Όλοι θα ζήσουν τρομερές στιγμές πολέμου, καταστροφής και πολιτικού, θρησκευτικού και πολιτιστικού χάους. Πόσα λάθη και πόσες πολλές αιρέσεις θα εξαπλωθούν ύπουλα σε κάθε χώρα, σε κάθε μοναστήρι…\n2 Φεβρουαρίου 1960 η Παναγία λέει:\n…Αίμα και δάκρυα, ο Ιησούς αιμορραγεί, εγώ η Μητέρα σας κλαίω… η σημασία της αλήθειας χάθηκε…\nΣτις 12 Απριλίου 1980 (33η Επέτειο των Εμφανίσεων) χιλιάδες πιστοί μαζεύτηκαν στο Tre Fontane και από τις 17:50 – 18:20 μπόρεσαν να παρακολουθήσουν το θαύμα του ήλιου που άρχισε να στριφογυρίζει όπως ακριβώς συνέβη στη Φάτιμα στις 13 Οκτωβρίου 1917.\nΤην 1η Φεβρουαρίου 1986 ο Κορνακιόλα λαμβάνει ένα ακόμα αυστηρό μήνυμα: «Προετοιμαστείτε παιδιά μου, δεν μπορώ να κρατήσω περισσότερο το χέρι Μου! Η οργή της δικαιοσύνης είναι πάνω σας».\nΟ Κορνακιόλα κάποια στιγμή αναρωτιέται… «Ο Ιησούς λέει, όποιος πιστεύει σε Μένα, θα σωθεί». Δεν λέει όποιος πιστεύει στη δική του θρησκεία θα σωθεί. Αν οι Προτεστάντες σωθούν και αυτοί, γιατί η Παρθένος ήρθε και με κάλεσε να επιστρέψω στην αγία Στάνη όταν θα μπορούσε πολύ καλά να με αφήσει εκεί που ήμουν, ανάμεσα στους Αντβεντιστές;»\nΣτις 9 Ιανουαρίου 1986 ο Κορνακιόλα έχει μια ακόμα επικοινωνία:\n«Σήμερα οι άνθρωποι έχουν βάλει όλες τις θρησκείες στο ίδιο επίπεδο θεωρώντας ότι όλες οδηγούν στο Θεό και όλοι σώζονται. Τότε, όσοι δεν δέχονται τον Ιησού, σώζονται κι εκείνοι»;\n«Ο Σατανάς δεν μπορεί να κάνει τίποτε κατά της Εκκλησίας επειδή είναι θεϊκή. Αλλά μπορεί να κάνει πολλά εναντίον των ψυχών που ζούνε μέσα της. Θα παρουσιάσει το κακό με την προσωπίδα της ηθικότητας, θρησκευτικής, πολιτικής και κοινωνικής».\n«Καλώ όλους σας να μεταστραφείτε, αλλά ένεκα της δικαιοσύνης πρέπει να αφήσω ελεύθερο το χέρι του Υιού Μου, ακριβώς επειδή η δικαιοσύνη πρέπει να εκπληρωθεί».\nΤρομερό είναι το όραμα της 7ης Απριλίου 1966:\n«Βλέπω την πρόσοψη της Βασιλικής του Αγ. Πέτρου να είναι άσχημα κατεστραμμένη, τη βλέπουμε και θρηνούμε».\nΚαι πάλι την 1η Αυγούστου 1966:\n«Με βλέπω μπροστά από την εκκλησία εκεί που υπάρχει η Ιερή Σκάλα (Scala Sancta), στην πλατεία που βρίσκεται ο οβελίσκος. Ήταν σαν ένα φαρδύ δωμάτιο γεμάτο επισκόπους και καρδιναλίους. Ξαφνικά όλη η πρόσοψη της εκκλησίας κατέρρευσε πλακώνοντας πολλούς επισκόπους, καρδιναλίους και άλλους».\nΣτο μήνυμα της 1ης Ιανουαρίου 1988, υπάρχει ειδική προειδοποίηση για τους ιερείς:\n«Τσαλαπατάτε τα πρόβατά μου και τα οδηγείτε προς την καταστροφή. Γιατί δεν κάνετε γνωστό πλέον το δόγμα μου; Γιατί οδηγείτε τα πρόβατά μου εκεί όπου υπάρχει ξερό γρασίδι και θανάσιμοι θάμνοι;»\n«Με σκότωσαν μόνο και μόνο επειδή το δόγμα Μου δεν ήταν δικό τους (των Φαρισαίων). Κλείσατε το στόμα και τα αυτιά του κοπαδιού Μου. Κλειδώσατε την πόρτα της Εκκλησίας Μου για να μην εισέλθετε εσείς και να μην αφήνετε το λαό Μου να εισέλθει».\nΤο 1982, η Παναγία έδωσε μια επιπλέον προειδοποίηση στους ιερείς (η οποία προκάλεσε πολλά προβλήματα στον Κορνακιόλα):\n«Προχωράνε μίζερα χωρίς εξωτερικά ιερατικά σημάδια: όχι μόνο ζουν αμφιβάλλοντας για την πίστη, αλλά προσελκύουν και άλλους να φύγουν από την πίστη. Αυτοί (οι ιερείς) μέθυσαν από τον κόσμο και από τον ψεύτικο μοντερνισμό».\nΑπό τα πλέον συγκινητικά οράματα είναι εκείνο της 28ης Απριλίου 1986. Ο Κορνακιόλα ‘βρέθηκε’ στην πλατεία του Αγ. Πέτρου και η Παρθένος του είπε:\n«Παρόλο που εκείνος που δίνει μια εντολή φαίνεται να σφάλει, έχετε δεσμευτεί να υπακούετε, εκτός και αν αυτή η εντολή άπτεται της πίστης, της ηθικής και της φιλανθρωπίας. Τότε όχι!»\nΣτις 12 Νοεμβρίου 1986, η Παναγία δείχνει σε όραμα στον Κορνακιόλα μια τρομακτική σκηνή:\n«Βλέπω πολλούς κληρικούς με τα ράσα τους και άλλους ανθρώπους της Εκκλησίας, άνδρες και γυναίκες που φορούν τα εκκλησιαστικά τους ενδύματα: όλοι σε μια σειρά και οι απαγωγείς να τους σπρώχνουν, να τους σέρνουν έναν – έναν πάνω σε μια ξύλινη εξέδρα. Τους έκαναν να πέσουν στα γόνατα και μετά τους λένε: «Βγάλτε τα ράσα». Όταν αυτοί απαντούν «Όχι!» τους βάζουν τα κεφάλια πάνω σε μια επιφάνεια τεμαχισμού και εκεί ένας εκτελεστής τους αποκεφαλίζει με τσεκούρι».\nΣτις 4 Ιουνίου 1964 η Παναγία ζήτησε από τον Κορνακιόλα «να σώσει την ανθρωπότητα από την πύρινη λαίλαπα».\nΤην 1η Ιανουαρίου 1988 ο ‘προφήτης’ λαμβάνει μια αποκάλυψη που ανοίγει την πόρτα στο μέλλον που αναμένει την ανθρωπότητα:\n«Έχετε μερικά παραδείγματα, τα Σόδομα και τα Γόμορρα δεν μετανόησαν, δεν τέλεσαν τις ιερατικές ποινές τους και γνωρίζετε τι έκανε η δικαιοσύνη πάνω τους. Αν δεν αλλάξετε, σίδερο και φωτιά θα πέσουν πάνω σας. Αυτό που ονομάζετε ειρήνη δεν είναι παρά μια εξαπάτηση, επειδή σας λείπει η μετάνοια (και η απόρριψη της αμαρτίας) και το παν προετοιμάζεται για έναν σατανικό πόλεμο».\nΣτις 14 Αυγούστου 1999 η Παναγία μου ‘έδειξε’ ιερωμένους, κληρικούς, επισκόπους, καρδιναλίους και μου είπε: «Είναι κουφοί και ανόητοι! Βλέπουν τα σημάδια που είναι ένα κάλεσμα αλλά δεν τα ταιριάζουν με την πραγματικότητα.\nΑρνούνται τον Τριαδικό Θεό και υπερηφανευόμενοι κάνουν τους εαυτούς τους θεό».\nΣτις 13 Μαρτίου 2000 η Παναγία λέει:\n«Η σωτηρία δεν είναι να συγκεντρώσεις όλες τις θρησκείες μαζί και να φτιάξεις ένα σωρό από αιρέσεις και σφάλματα, αλλά να αλλάξετε προς την ενότητα της αγάπης και της πίστης».\nΣτις 21 Ιουλίου 1998 ονειρεύτηκα ότι Μουσουλμάνοι είχαν περικυκλώσει εκκλησίες και έκλειναν τις πόρτες τους ενώ από την οροφή πετούσαν βενζίνη και έβαζαν φωτιά, με τους πιστούς μέσα να προσεύχονται και το παν να καίγεται».\nΑκόμα ένα τρομακτικό όνειρο:\n«Βρίσκομαι στην εκκλησία του Άγ. Πέτρου… ένα πλήθος βαρβάρων εισβάλλει τρέχοντας μέσα στην εκκλησία σκοτώνοντας όποιον συναντά».\n«Όλοι οι ιερείς που ήταν παρόντες ήταν μαζεμένοι στις δυο πλευρές της αυλής της εκκλησίας, οι επίσκοποι αριστερά και οι καρδινάλιοι δεξιά και γονατισμένοι προσεύχονταν με το πρόσωπο στο έδαφος».\n11 Μαρτίου 1970:\n«Είχα μια απαίσια νύχτα. Ένα όνειρο με κράτησε έντρομο όλο το βράδυ. Ο Πάπας περιβαλλόταν από καρδιναλίους και επισκόπους που κραύγαζαν με επαναστατικά λόγια».\n«Ο Πάπας οδηγήθηκε και πετάχτηκε σε ένα πηγάδι».\nΣτις 31 Δεκεμβρίου 1990 η Παναγία είπε στον ‘βλέποντα’ Κορνακιόλα: «Ψευδοπροφήτες αναζητούν με κάθε τρόπο να δηλητηριάσουν τις ψυχές αλλάζοντας τη διδασκαλία του Ιησού με σατανικές διδασκαλίες. Θα αφαιρέσουν την Παντοτινή Θυσία του Σταυρού που επαναλαμβάνεται στις Αγίες Τράπεζες σε όλο τον κόσμο».\nΣτις 12 Μαρτίου 1983 η Παναγία της Αποκάλυψης λέει στον Κορνακιόλα: «Ο κίνδυνος είναι προ των πυλών, ένας ατομικός πόλεμος, αν συνεχίσετε να πράττετε τα ίδια… είναι αναπόφευκτος. Μιλάω σε όλους, ο ατομικός είναι έτοιμος, άνθρωποι χωρίς συνείδηση απειλούν να τον χρησιμοποιήσουν και ο κίνδυνος είναι πιο κοντά από όσο νομίζετε».\nΈχει γίνει πολύ παλιά συνήθεια στους Ρωμαίους να συγκεντρώνονται εδώ κάθε 12 Απριλίου. Το πλήθος στο Tre Fontane περιλαμβάνει τόσο υψηλόβαθμους εκκλησιαστικούς όσο και προσωπικότητες από τον κόσμο της πολιτικής και των τεχνών. Τελείται Θεία Λειτουργία, ειπώνονται προσευχές, άνθρωποι περιμένουν ουρά. Σήμερα είναι ένα ευχάριστο μέρος με ομαλά μονοπάτια, ανθισμένους φράκτες, ηλεκτρικό φως και πόσιμο νερό, φυσικά, όπως και αναθηματικές πλάκες και άλλα στολίδια αφοσίωσης.\nΑυτές είναι φυσικά ανθρώπινες εκδηλώσεις. Αλλά στο Tre Fontane δεν υπήρξε έλλειψη ουράνιων «σημείων», και αυτά συνεχίζονται μέχρι σήμερα. Θαυματουργές θεραπείες συμβαίνουν συχνά όταν η «ιερή» γη εφαρμόζεται στο προσβεβλημένο τμήμα του σώματος του πάσχοντος. Υπήρξε επίσης αξιοσημείωτη βελτίωση της ηθικής των «απόκληρων» της γειτονιάς και, πάνω από όλα, τα θαύματα του ήλιου, ξεκινώντας από την 33η Επέτειο της πρώτης Εμφάνισής της – όπως ακριβώς είχε προφητεύσει η Παναγία της Αποκάλυψης – έγιναν "πολλές εκδηλώσεις και χάρες, εσωτερικές και εξωτερικές". Στις 12 Απριλίου 1980 περισσότερα από 3,000 άτομα είδαν κατά τη διάρκεια της Λειτουργίας, ακριβώς τη στιγμή του αγιασμού των Τιμίων Δώρων, ο ηλιακός δίσκος άλλαξε σχήμα και χρώμα και εμφάνισε τις πιο εκπληκτικές εικόνες.\nΟι συγκεκριμένες εμφανίσεις αναγγέλθηκαν 10 χρόνια πρωτύτερα στην μυστικίστρια Luigina Sinapi. Η Παναγία της Αποκάλυψης το 1937 πληροφόρησε τη Luigina Sinapi για την μελλοντική εμφάνισή της στα Τρία Συντριβάνια.\nΗ γυναίκα (Luigina) είχε εισέλθει στη σπηλιά όταν είδε την Παρθένο να θρηνεί με τα μάτια χαμηλωμένα. Έκπληκτη, κοίταξε ολόγυρα και σε μια γωνιά είδε τα απομεινάρια ενός εμβρύου, σίγουρα μετά από έκτρωση, πεταμένου στο σκοτεινό μέρος, μακριά από τα αδιάκριτα μάτια. Η Luigina, αφού έθαψε εκείνα τα φτωχά κοκαλάκια, παρατήρησε πως η Παναγία κοιτούσε με τρυφερότητα την κίνηση αγάπης και φιλανθρωπίας της Luigina. Αργότερα η Παρθένος της είπε:\n«Θα επιστρέψω σε αυτό το μέρος για να μεταστρέψω έναν άνδρα που τώρα μάχεται σκληρά την Εκκλησία του Χριστού και θέλει να δολοφονήσει τον Άγιο Πατέρα. Πήγαινε τώρα στον Άγ. Πέτρο (εκκλησία), θα βρεις εκεί μια μοναχή που θα σου γνωρίσει τον αδελφό της, που είναι καρδινάλιος. Πρέπει να μεταφέρεις το μήνυμα σε αυτόν. Από αυτό το μέρος θα εγκαταστήσω στη Ρώμη το θρόνο της δόξας Μου. Πρέπει να πεις στον καρδινάλιο ότι σύντομα θα γίνει ο νέος Πάπας».\nΗ Σινάπι αναζήτησε την καλόγρια που της είχε περιγράψει με λεπτομέρειες η Παναγία και βρήκε ότι ήταν η αδελφή του καρδιναλίου Eugenio Pacelli. Η μυστικίστρια μίλησε με τον καρδινάλιο που άκουσε σχετικά αδιάφορα τα λόγια εκείνης της απλής γυναίκας, αλλά η οποία διακατέχονταν από βαθιά πίστη. Δέκα χρόνια αργότερα, όμως, ο Eugenio Pacelli έγινε ο Πάπας με το όνομα Πίος 12ος!!!\nΠΗΓΕΣ: Άρθρα των: Rachel Lanz, Don Curzio Nitoglia, Geoffrey Lawman, Fatima Network Crusaders.\nΜπρούνο Κορνακιόλα Παναγία της Αποκάλυψης Πάπας Πίος ΧΙΙ Tre Fontane


Πίτα με σπανάκι, σέσκουλα και μυρωδικά μυρώνια, καυκαλίθρες, παπαρούνες - aristonkitchen.gr\nΠίτα με σπανάκι, σέσκουλα και μυρωδικά μυρώνια, καυκαλίθρες, παπαρούνες\n400–450 gr. αλεύρι για όλες τις χρήσεις\n1 κεσεδάκι γιαούρτι 200 gr.\n80 gr. ARISTON, ΦΥΤΙΚΑ ΕΛΑΙΑ ME 5% BOYTYΡΟ ΓΑΛΑΚΤΟΣ\n20 gr. ARISTON, ΒΟΥΤΥΡΟ ΤΥΠΟΥ ΚΕΡΚΥΡΑΣ\n1 ματσάκι τσουκνίδα\n1 ματσάκι κουκαλίθρες\n½ φλ. περίπου τριμμένη φρυγανιά\nτης Chef Ρένιας Σίμωση, εκπομπή ΕΛΕΝΗ, Ελένη Μενεγάκη-Πέμπτη 18/2/2016\nΓια να φτιάξουμε τη ζύμη, σε ένα μπωλ βάζουμε το αλεύρι, περιχύνουμε με λιωμένο 150 gr. ARISTON, ΦΥΤΙΚΑ ΕΛΑΙΑ ME 5% BOYTYΡΟ ΓΑΛΑΚΤΟΣ, αναμιγνύουμε και μετά ρίχνουμε το γιαούρτι και μια πρέζα αλάτι. Ζυμώνουμε ελαφρά με τα χέρια μας και πλάθουμε τη ζύμη σε 2 μπάλες. Αφήνουμε στην άκρη.\nΚατ’ αρχήν πλένουμε καλά όλα τα χορταρικά και αφήνουμε να στραγγίσουν. Σε μια κατσαρόλα βάζουμε το σπανάκι σε μέτρια φωτιά να βγάλει τα ζουμιά του και ίσα ίσα να μαραθεί να κρατάει το σχήμα του. Το ίδιο κάνουμε και για τα σέσκουλα. Βάζουμε και τα δύο σε ένα στραγγιστήρι να φύγουν όσο πιο πολλά νερά γίνεται για να γίνει η πίτα μας αφράτη και στητή. Συγχρόνως, ψιλοκόβουμε τα φρέσκα κρεμμύδια, τα πράσα, μάραθο, τσουκνίδα, κουκαλίθρες και μυρώνια και τα σωτάρουμε με 80 gr. ARISTON, ΦΥΤΙΚΑ ΕΛΑΙΑ ME 5% BOYTYΡΟ ΓΑΛΑΚΤΟΣ και 20 gr. ARISTON, ΒΟΥΤΥΡΟ ΤΥΠΟΥ ΚΕΡΚΥΡΑΣ. Πρώτα τα κρεμμυδάκια, μετά τα πράσσα και μετά τα υπόλοιπα φρέσκα μυρωδικά. Δεν τα αφήνουμε πολλή ώρα να μαλακώσουν πρέπει να κρατάνε γιατί θα ψηθούν και στο φούρνο. Ανακατεύουμε και το σπανάκι με τα σέσκουλα. Προσθέτουμε τη φέτα θρυμματισμένη και τα αυγά.\nΑνοίγετε 2 φύλλα ζύμης και τοποθετείτε το ένα στην κάτω μεριά ενός ταψιού που έχετε αλείψει λίγο ARISTON, ΦΥΤΙΚΑ ΕΛΑΙΑ ME 5% BOYTYΡΟ ΓΑΛΑΚΤΟΣ. Τρυπήστε το με ένα πιρούνι. Ρίξτε και την τριμμένη φρυγανιά, πάνω από το κάτω φύλλο. Απλώστε το μείγμα και σκεπάστε τα χορταρικά. Τρυπήστε και αυτό με ένα πιρούνι. Ψήστε σε προθερμασμένο φούρνο για 30′, στους 180 βαθμούς έχοντας το ταψί κάτω από τη μέση του φούρνου.


Η...ταλαιπωρία του Λεμονή και το ρεσιτάλ του Κάναντι - Contra.gr - Live Sports Magazine\nΗ...ταλαιπωρία του Λεμονή και το ρεσιτάλ του Κάναντι\nΤΣΑΡΛΥ ΤΕΛ. ΑΝΑΝΕΩΣΗ: 01 Οκτ. 2017 | 19:40\nΤο κακό αγωνιστικό πρόσωπο του Ολυμπιακού στο παιχνίδι με τον Ατρόμητο δεν ήταν δύσκολα προβλέψιμο. Η αλήθεια είναι ότι ο Τάκης Λεμονής ανέλαβε μία εξαιρετικά σύνθετη δουλειά και τον περιμένει μεγάλη ταλαιπωρία στο άμεσο μέλλον. Ο Νταμίρ Κάναντι από την πλευρά του έκανε ρεσιτάλ.\nΦέτος παρακολουθούμε ένα πρωτάθλημα που έχει τεράστιο ενδιαφέρον. Σίγουρα δεν βλέπουμε θέαμα, το επίπεδο του ποδοσφαίρου δεν είναι υψηλό, όμως το απρόβλεπτο που κρύβει το κάθε παιχνίδι και η αδυναμία του ισχυρού να επιβληθεί κρατά το ενδιαφέρον.\nΗ προσγείωση ήταν αναμενόμενη και ήρθε πολύ γρήγορα στον Ολυμπιακό. Ο Τάκης Λεμονής κέρδισε τις εντυπώσεις την περασμένη Τετάρτη εμφανίζοντας ένα λογικό πλάνο αναχαίτισης. Όμως πολύ γρήγορα αποδείχθηκε πως η δουλειά που έχει αναλάβει δεν είναι απλή, το μοναδικό πρόβλημα στον Ολυμπιακό δεν ήταν ο Μπέσνικ Χασι και τα πράγματα είναι πολύ πιο σύνθετα από το "βάζουμε τον κάθε παίκτη στην κανονική του θέση" και προχωράμε.\nΟ Τάκης Λεμονής έπρεπε να πάρει κάποιες σημαντικές αποφάσεις. Επέλεξε να πάει σε ειδική διαχείριση με τον Φορτούνη και τον άφησε εκτός αποστολής, ενεργοποίησε τον Μάρτινς, πήρε το ρίσκο να πάει σε δίδυμο με δύο άπειρα παιδιά και για να τα προστατέψει, χρησιμοποίησε τριάδα στον άξονα με τον Ρομάο μπροστά από τα στόπερ και εσωτερικούς χαφ τους Μάρτινς - Οφόε και στα άκρα τους Καρσελά, Μπεν.\nΟ Χάσι δεν μονιμοποίησε επειδή τρελάθηκε τον Ρομάο στο κέντρο της άμυνας, αλλά επειδή φοβήθηκε να βάλει κάποιο από τα άπειρα παιδιά που έχει στο ρόστερ του. Ο Λεμονής πήρε την απόφαση να πάει σε δίδυμο Σισέ - Νικολάου, όμως και αυτός φοβήθηκε να τους αφήσει χωρίς 6άρι μπροστά του. Οπότε ο φόβος ήταν κοινός, φόβο που δημιουργεί η έλλειψη αξιόπιστης λύσης στο κέντρο της άμυνας. H επιλογή διαφορετική το αποτέλεσμα όμως ξανά προβληματικό.\nΜε τη λογική που άρχισε το παιχνίδι δεν υπήρχε ποδοσφαιριστής κοντά στον Τζούρτζεβιτς και η γρήγορη έξοδος του Μπεν δημιούργησε μεγαλύτερο πρόβλημα. Παίζοντας 4-3-3 με 6άρι και δίχως επιτελικό χαφ, υπήρχαν λιγότερα κενά μέτρα για τον αντίπαλο, αλλά δεν υπήρχε η παραμικρή βοήθεια στον Τζούρτζεβιτς, ο μοναδικός που βάση προσόντων μπορούσε να δώσει αρχίζοντας από εξτρέμ και λειτουργώντας περισσότερο ως δεύτερος φορ ήταν ο Μπεν, ο οποίος έφυγε νωρίς.\nΟ ΚΑΝΑΝΤΙ ΕΙΧΕ ΤΙΣ ΑΠΑΝΤΗΣΕΙΣ\nΟ Κάναντι διάβασε πολύ καλά τον αντίπαλο, παρουσίασε μια ομάδα που ήθελε να επιτεθεί, είχε σε τρομερή ημέρα τον Ουάρντα. που έκανε και αυτός ό,τι ήθελε τον Φιγκέιρας, και είχε απαντήσεις σε όλα τα ερωτήματα που του έβαλε ο αγώνας.\nΟ Αυστριακός τεχνικός επέλεξ ένα σύστημα-καθρέφτη σε αυτό που χρησιμοποίησε ο Λεμονής και είδε τους παίκτες του να κυριαρχούν σε όλους τους χώρους και να μπορούν να εκμεταλλευτούν τα μέτρα που εξελίσσεται ο αγώνας, καθώς οι επιθετικοί του Ατρόμητου είχαν τη δυνατότητα να βρίσκουν ψηλά την άμυνα του Ολυμπιακού.\nΟι Ρισβάνης, Χατζηϊσαϊας "κατάπιαν" τον Τζούρτζεβιτς, ο αντίπαλος τους δεν μπορεί να σταθεί σαν στράικερ, ειδικά σε διάταξη που δεν υπήρχε παίκτης κοντά του και οι δύο στόπερ τον εξαφάνισαν. Ο Μάντσον που έπαιξε μπροστά τους είχε έναν καθαρά δικό του χώρο βάση της διάταξης του Λεμονη, της αδυναμίας από τους δύο εσωτερικούς χαφ του Ολυμπιακού να κερδίσουν μέτρα, του Τζούρτζεβιτς να κάνει κίνηση προς τα πίσω και να ζητήσει μπάλα, αλλά και των Μάριν - Καρσελά να κλείμουν προς τα μέσα και να ψάξουν για κάθετη.\nΟ χώρος ανάμεσα στα στόπερ και στα αμυντικά χαφ του αντιπάλου στον οποίο η ομάδα που θέλει να ασκήσει πίεση για να ανοίξει οργανωμένη άμυνα δεν είχε ούτε έναν παίκτη του Ολυμπιακού σχεδόν σε κανέναν σημείο του αγώνα. Ο Μάντσον ήταν ο απόλυτος κυρίαρχος έπαιζε σε αυτόν τον κομβικό χώρο μόνος του και εκεί χτίστηκε σε μεγάλο βαθμό το μηδέν που κράτησε η άμυνα του Ατρόμητου.\nΦυσικά για να μην δημιουργήσει ούτε μία ευκαιρία, χρειάστηκε να μην έχουν το παραμικρό πρόβλημα οι Γιαννούλης - Κιβρακίδης από τους Καρσελά - Μάριν, ενώ επιθετικά ο Ατρόμητος εκμεταλλεύτηκε το γεγονός πως ο Ουάρντα έκανε ό,τι ήθελε τον Φιγκέιρας και πως ο Ντιγκινί - Βασιλακάκης βρέθηκαν σε καλή ημέρα και είχαν επιθετική διάθεση.\nΟ Κάναντι δεν αρκέστηκε στο καλό στήσιμο, αλλά έδωσε λύσεις και με το κοουτσάρισμα του, κατάλαβε πως χρειάζονται περισσότερες δυνάμεις από αυτές που έχει ο Ούμπιδες στον άξονα και πέρασε στην θέση του τον Μπουσουλάζιτς. Μόλις ο Λεμονής άλλαξε διάταξη και πήγε σε 4-4-2 βάζοντας Εμενίκε - Τζούρτζεβιτς επιθετικό δίδυμο, κατάλαβε πως δεν πρέπει να χάσει την αριθμητική υπεροχή στο κέντρο άμυνας και πέρασε τρίτο στόπερ.\nΟ Ατρόμητος έχει έναν αξιόλογο προπονητή, που έκανε πολύ καλή δουλειά στην Αυστρία και παρουσιάζει μία διαφορετική πρόταση στη χώρα μας. Σχεδόν σε όλα τα παιχνίδια έχει έτοιμη την ομάδα του να αλλάξει διάταξη, ανάλογα με τις απαιτήσεις και τις ισορροπίες που διαμορφώνονται, ταυτόχρονα φροντίζει πάντα να υπάρχει επιθετική νοοτροπία και πλάνο επίθεσης.\nΘυμάμαι πόσο μεγάλη ενόχληση μου δημιουργούσαν δημοσιεύματα πως υπάρχει θέμα Κάναντι επειδή ο Ατρόμητος έχασε με μεγάλα σκορ σε φιλικά προετοιμασίας σε μία εποχή που ο άνθρωπος προσπαθούσε να μάθει ένα διαφορετικό ποδόσφαιρο στους παίκτες του. Ήρθε στο Περιστέρι ένας προπονητής με διαφορετική κουλτούρα και θέλουμε στην Ελλάδα να τον κρίνουμε από τα φιλικά, σε διάστημα που και ο ίδιος μαθαίνει αλλά και οι ποδοσφαιριστές του εκπαιδεύονται σε κάτι νέο.\nΤις πρώτες αγωνιστικές οι ποδοσφαιριστές του δεν ήταν τόσο εκπαιδευμένοι στα "θέλω" του και δυσκολεύτηκαν αρκετά όταν έπρεπε μέσα στα παιχνίδια να αλλάξουν διάταξη. Χάθηκαν νίκες που ο Ατρόμητος και καλύτερος ήταν και μπροστά στο σκορ, αν και στα τέρματα που είχε δεχθεί από Απόλλωνα και Παναιτωλικό είχε μεγάλη ευθύνη ο Μίρκοβιτς.\nΗ προσθήκη των Γιαννιώτη - Ουάρντα, αλλά και η κατανόηση των παικτών του Ατρομήτου στα "θέλω" του Κάναντι έφεραν δύο συνεχόμενες νίκες, που θα ήταν τρεις αν δεν είχε ακυρωθεί λανθασμένα το γκολ στη Λάρισα.\nΔεν είναι όμως η κατάκτηση του διπλού στην έδρα του Ολυμπιακού που δημιουργεί αισιοδοξία. Άλλωστε οι "ερυθρόλευκοι" δεν είναι σε καλή κατάσταση και βρίσκονται σε εποχή που προσφέρονται ως αντίπαλος να πάρεις ένα σημαντικό αποτέλεσμα. Αυτό που δημιουργεί προσδοκίες πως από την συνεργασία Κάναντι-Ατρόμητου μπορεί να βγει κάτι καλό και να κερδίσει πολλά πράγματα η ομάδα του Περιστερίου, είναι ο τρόπος που κυνήγησαν τη νίκη.\nΌλα άρχιζαν όπως πρέπει από ένα αμυντικό πλάνο αναχαίτισης και διαβάσματος του πως επιτίθεται ο αντίπαλος, αλλά υπήρχε μόνιμη επιθετικότητα και ποιότητα στην κάθε κατοχή μπάλας, με ανεβάσματα από τις πίσω γραμμές. Ο Ατρόμητος πέτυχε ένα σπουδαίο σε δημιουργία και εκτέλεση γκολ, που το έφτιαξε ο μόνιμος κίνδυνος ο αριστερός εξτρεμ Ουάρντα και εκτέλεσε ο δεξιός μπακ Κιβρακίδης με μία εκπληκτική κεφαλιά.\nΜόνο τον τρόπο που εκτέλεσε με το κεφάλι ο Κιβρακίδης να δεις, καταλαβαίνεις πόση αυτοπεποίθηση είχε η ομάδα του Κάναντι, που διαβάζοντας στη συνέχεια τις αλλαγές τακτικής του Λεμονή, τις αντιμετώπισε εύκολα και έψαξε και δεύτερο τέρμα.\nΉταν ένα αποτέλεσμα που ήρθε μέσα από μία εικόνα που έδειχνε πως ο Ολυμπιακός έχει πολλά θέματα να λύσει μέχρι να καταφέρει να επιβάλλεται σε ομάδες που τον περιμένουν, αλλά και πως κάτι σπουδαίο χτίζει ο Κάναντι στο Περιστέρι.\nΗ ΤΑΛΑΙΠΩΡΙΑ ΠΟΥ ΠΕΡΙΜΕΝΕΙ ΤΟΝ ΛΕΜΟΝΗ\nΓια τον Ολυμπιακό δεν έχω πολλά νέα θέματα να βάλω στο τραπέζι, είχαμε απλά ανακύκλωση παλιών προβλημάτων. Το πρόβλημα που υπάρχει στην αμυντική τετράδα, το γεγονός πως ούτε ένας εκ των Κούτρη, Φιγκέιρας, Σισέ, Νικολάου προσφέρει εμπιστοσύνη στον αμυντικό ρόλο του οδήγησε τον Λεμονή, απέναντι σε ομάδα που τον περίμενε και είχε φροντίσει να έχει δεμένο άξονα, να βγάλει τον ποδοσφαιριστή που παίζει κοντά στον Τζούρτζεβιτς για να έχει καθαρό 6άρι μπροστά από τα στόπερ.\nΑπό τη στιγμή που δεν πήρε καμία ατομική ενέργεια από τα δύο εξτρέμ και ο Τζούρτζεβιτς δεν μπορούσε από μόνος του να κρατήσει την μπάλα ψηλά δεν ήταν σε θέση να απειλήσει. Ο Ατρόμητος δεν πήγε στη λογική να παίξει μόνο παθητικά, είχε τρόπο να επιτεθεί και αυτό δημιούργησε μεγαλύτερο πρόβλημα στους ερυθρόλευκους.\nΟ Μπέσνικ Χάσι έκανε λάθη, ήταν ακατάλληλος για τη δουλειά που του δόθηκε, αλλά το μεγαλύτερο πρόβλημα του Ολυμπιακού είναι η στελέχωση του ρόστερ, τα πολλά κενά που υπάρχουν στην τελευταία γραμμή άμυνας και η μη απόκτηση καθαρού στράικερ, ενώ ο Ολυμπιακός είναι μια ομάδα που θα πρέπει συνεχώς να ανοίγει οργανωμένες άμυνες. Ανέλαβε δύσκολη δουλειά ο Λεμονής, θα ταλαιπωρηθεί.\n"Δεν μας έκανε φάσεις ο Ολυμπιακός"


Λίγες Ώρες Ψυχολογικής Υποστήριξης στους Λιμενικούς για Εκατοντάδες Ναυάγια ~ enstoloi.gr, Τμήμα Σωμάτων Ασφαλείας ΣΥΡΙΖΑ Αστυνομία Λιμενικό , Πυροσβεστική\n«Είναι πολύ καλό βήμα για εμάς εδώ στα νησιά να έχουμε ψυχολογική υποστήριξη όταν αντιμετωπίζουμε περιστατικά με πνιγμούς, πτώματα και περισυλλογή πτωμάτων. Βοήθησε η συζήτηση που είχαμε, αλλά νομίζω χρειάζεται κάτι περισσότερο, σε πιο μόνιμη βάση», λέει στέλεχος του Λιμενικού στη Λέσβο που θέλει να διατηρήσει την ανωνυμία του.\nΜετά από αίτημα της Πανελλήνιας Ένωσης Αξιωματικών Λιμενικού Σώματος, ο υπουργός Ναυτιλίας και Νησιωτικής Πολιτικής Θοδωρής Δρίτσας έδωσε εντολή να μεταβούν ψυχολόγοι στα νησιά της «πρώτης γραμμής» του προσφυγικού ώστε να συνδράμουν για την ψυχολογική υποστήριξη του Λιμενικού. Μόνο που η επίσκεψη του ειδικού κλιμακίου που αποτελούνταν από έναν ψυχίατρο και έναν ψυχολόγο κράτησε μόνο λίγες ώρες.\n«Καλό θα ήταν να έρχεται κάποιος ειδικός και να μπορούμε να μιλάμε σε μηνιαία βάση. Είναι πολύ καλό που η ηγεσία το σκέφτηκε, καλό είναι όμως να το θεσπίσουμε και να γίνει σε μόνιμη βάση. Όχι να ξαναγίνει μετά από έξι μήνες. Να στέλνουν κάθε μήνα κάποιον γιατρό να μας μαζεύει να μιλάμε», συνεχίζει ο ίδιος λιμενικός από την Λέσβο.\nΟ ίδιος είναι πατέρας τριών παιδιών και όπως λέει τα περιστατικά με τα ναυάγια που αφήνουν πίσω νεκρά μωρά και παιδιά τον επηρεάζουν. «Μου έχουν μείνει στο μυαλό περιστατικά από ναυάγια που χάθηκαν παιδάκια και γυναίκες. Ξέρετε τι είναι να βρίσκετε παιδάκι νεκρό; Δεν υπάρχουν χειρότερες στιγμές από αυτές».\nΟι λιμενικοί προσπαθούν να συζητούν μεταξύ τους όσα αντιμετωπίζουν καθημερινά, χωρίς να τα μεταφέρουν στο σπίτι τους: «Τα προβλήματα μένουν έξω από την πόρτα του σπιτιού. Βέβαια ο αντίκτυπος και οι συνέπειες από αυτά που ζούμε στην δουλειά μας έρχονται στο σπίτι. Αν σας πούμε πως όχι, θα είναι ψέμα. Δεν γίνεται να γυρνάς σπίτι με χαμόγελο όταν έχεις μαζέψει παιδάκια πεθαμένα μέσα από την θάλασσα, και βρεγμένα και πεινασμένα και ταλαιπωρημένα. Έρχεσαι σπίτι και βλέπεις τα δικά σου τα παιδιά κι αυτόματα κάνεις τον συνειρμό και λες πόσο τυχερά είναι τα δικά μου και πόσο άτυχα είναι τελικά τα άλλα».\nΑνάλογες εμπειρίες μου μεταφέρει και γυναίκα λιμενικός από την Χίο, που επίσης θέλει να διατηρήσει την ανωνυμία της. «Προσπαθούσα να πάρω κατάθεση από έναν πατέρα που μόλις είχε πνιγεί το παιδί του. Άρχισα να τον ρωτάω όλα όσα πρέπει, και είχα τις φωτογραφίες του παιδιού του μπροστά. Ήταν ένα παιδί πνιγμένο που έμοιαζε σαν νεροκολοκύθα το σώμα του. Προσπαθούσα να το δω καθαρά, στεγνά, ανακριτικά, επιστημονικά για να μην με επηρεάσει και να μπορέσω να συνεχίσω. Όμως είχα έναν πατέρα να κλαίει και μια μάνα να μιλάει στο τζάμι μόνη της σε κατάσταση σοκ. Έφυγα από την δουλειά και ήμουν περήφανη με τον εαυτό μου γιατί δεν με πήρε από κάτω. Φοβόμουν κιόλας ότι έχω γίνει πολύ αναίσθητη. Την τρίτη ημέρα όμως κοιτούσα την κόρη μου στο κρεβάτι που είχε την ίδια στάση ακριβώς με το μωρό στην φωτογραφία κι ερχόταν ανεπαίσθητα η εικόνα του νεκρού μωρού. Γυρνούσα και δεν μπορούσα να δω το δικό μου παιδί», λέει σοκαρισμένη.\nΤον Ιούνιο είχε πραγματοποιηθεί στο αρχηγείο του Λιμενικού Σώματος από την υγειονομική υπηρεσία του λιμενικού σώματος μια ημερίδα/σεμινάριο υπηρεσιακού στρες στο οποίο πήραν μέρος πάνω από 80 άτομα. Οι εν ενεργεία λιμενικοί έχουν κάποιες δομές στις οποίες μπορούν να απευθυνθούν για θέματα ψυχικής υγείας και έχουν την δυνατότητα να καλούν σε τηλεφωνική γραμμή υποστήριξης. Έστω κι αν κράτησε λίγες ώρες, ήταν η πρώτη φορά που υπήρξε μέριμνα για ψυχολογική υποστήριξη σε λιμενικούς στα συγκεκριμένα νησιά που έχουν βιώσει και τα περισσότερα ναυάγια. Ο Γιώργος Βαρδής είναι ο ψυχίατρος υποπλοίαρχος του Λιμενικού Σώματος και επιμελητής στο Ναυτικό Νοσοκομείο Αθηνών που βρέθηκε στα νησιά και συνομίλησε με τους λιμενικούς.\nΌπως μου λέει: «Μεταξύ 16 και 20 Νοεμβρίου, επισκέφτηκα τη Μυτιλήνη, τη Χίο και τη Σάμο. Συγκεντρώθηκαν λιμενικοί κι έγινε μια ομαδική συζήτηση για τα προβλήματά τους. Υπήρξαν ερωτήσεις από μέρους τους και όποιος χρειάστηκε βοήθεια σε ατομικό επίπεδο μας απευθύνθηκε μετά. Βέβαια, ελάχιστοι ζήτησαν να μας δουν ατομικά. Πάντως δεν διαπιστώσαμε κάτι ιδιαίτερο σε επίπεδο κλινικής ψυχοπαθολογίας, που να θέλει δηλαδή ψυχίατρο. Υπήρξαν συνάδελφοι που είπαν ότι υπάρχει κόπωση και δυσκολίες, αλλά δεν διαπιστώσαμε ότι υπάρχουν άτομα που νοσούν».\nΤα κύρια πρόβληματα που παρατήρησε ο ψυχίατρος του Λιμενικού Σώματος που επιβαρύνουν τους λιμενικούς ήταν οι συνθήκες, η βαρύτητα και η φύση των περιστατικών: «Το να ανασύρεις πνιγμένα παιδιά από τη θάλασσα. Ή να εργάζεσαι νύχτα με άγριο καιρό και με φόβο για την ασφάλειά σου ή και των άλλων». Αυτό που τους συμβούλεψε ο κ. Βαρδής είναι: «να αποφορτίζονται κατά διαστήματα, είτε με άδεια είτε να κάνουν πράγματα που τους ξεκουράζουν στον ελεύθερο χρόνο τους. Να συζητάνε με τους συναδέλφους τους, διότι αν εξωτερικεύεις τα συναισθήματά σου και μοιράζεσαι πράγματα της δουλειάς με τους συναδέλφους σου, αυτό βοηθάει. Ό,τι και να λέμε, είναι ψυχοπιεστική η φύση του έργου τους. Δεν υπάρχει μυστική συνταγή να τους την πεις».\nΚαθώς υπάρχουν λιμενικοί που αναφέρουν ότι θα ήθελαν η ψυχολογογική στήριξη να είναι σε πιο μόνιμη βάση ρώτησα τον κύριο Βαρδή αν πιστεύει ότι θα ήταν καλό να υπάρχει μόνιμο προσωπικό ψυχολογικής υποστήριξης στα νησιά. Ο ίδιος λέει πως: «Δεν ξέρουμε την εξέλιξη του φαινομένου για να πω με σιγουριά, αλλά δεν διαπίστωσα ιδιαίτερο πρόβλημα σε ό,τι αφορά ψυχιατρικές διαταραχές. Σχετικά με αυτό το πρόβλημα, όχι ,δεν μπορώ να πω ότι υπάρχει τέτοια ανάγκη. Εξαρτάται βέβαια πώς θα εξελιχθεί το φαινόμενο».\nΥπάρχει διαθέσιμο προσωπικό αν κριθεί απαραίτητο; «Ψυχολόγοι δεν υπάρχουν. Ψυχίατρος είμαι μόνο εγώ. Αλλά, υπάρχουν αρκετοί στο πολεμικό ναυτικό και στον στρατό ξηράς που μπορούν να βοηθήσουν αν προκύψει ανάγκη», λέει ο κ. Βαρδής ενώ καταλήγει λέγοντας ότι δεν γνωρίζει αν θα επαναληφθεί κάποια επίσκεψη κι ότι κάτι τέτοιο εξαρτάται από την ηγεσία.\nΛίγες Ώρες Ψυχολογικής Υποστήριξης στους Λιμενικού...


«Μόνη πολιτική πυξίδα η προστασία των ελευθεριών και της κοινωνικής ευθύνης» - TheNewspaper.gr\n-179 min. ago-Ο Σισέ… πέταξε και 1-0 για τον Ολυμπιακό – Μαγική απόκρουση Βατσλίκ\n-162 min. ago-Τσακαλώτος σε Οικονόμου – Ας μη μιλάει η ΝΔ για μεσαία τάξη\n-160 min. ago-Ο Βιεϊρίνια με πέναλτι έδωσε το προβάδισμα στον ΠΑΟΚ\n-143 min. ago-EuroMed 9 – Η φωτογραφία από την ιδιωτική επίσκεψη του ζεύγους Μακρόν στην Ακρόπολη\n-141 min. ago-Παναθηναϊκός – Αναντολού Εφές 80-74 – Δικό του το «Παύλος Γιαννακόπουλος»\n-122 min. ago-Ελληνοτουρκικά – Μια «ανάσα» από το Καστελόριζο το YUNUS – S\n-120 min. ago-MotoGP – Νικητής στο θρίλερ του Μισάνο ο Μπανάια\n-103 min. ago-Η Ελλάδα… μεγαλώνει με όπλο 4 ενεργειακά έργα\n-102 min. ago-AUKUS – Ο Μπόρις Τζόνσον επιδιώκει την εξομάλυνση των σχέσεων με τη Γαλλία\n-101 min. ago-Κι όμως, η ΑΕΚ το έχει ξανακάνει\n«Μόνη πολιτική πυξίδα η προστασία των ελευθεριών και της κοινωνικής ευθύνης»\nΠρώτη καταχώρηση: Σάββατο, 24 Ιουλίου 2021, 14:38\n»Το καλοκαίρι του 1974 έγινε η αρχή, μέσα σε ένα ακραία ταραχώδες κλίμα, ώστε η Ελλάδα με συνεχείς προσπάθειες και ακούραστες διεκδικήσεις στα χρόνια που ακολούθησαν, να γίνει μια κανονική χώρα.\n»Περνώντας 47 χρόνια από τότε, ο αγώνας για την εμβάθυνση των ελευθεριών, του κράτους δικαίου και της υπεράσπισης των ανθρωπίνων δικαιωμάτων, ξέρουμε ότι θα πρέπει να είναι συνεχής, χωρίς παλινωδίες και πισωγυρίσματα. Δημοκρατία σημαίνει δικαίωμα στην Εργασία, στη δωρεάν Παιδεία και στην Υγεία. Δημοκρατία σημαίνει σεβασμός στην πολιτιστική κληρονομιά του τόπου. Δημοκρατία σημαίνει διαφάνεια, λογοδοσία, ισονομία και ελευθερία του Τύπου. Δημοκρατία σημαίνει προάσπιση της ανθρώπινης αξιοπρέπειας».\nΤελευταία ενημέρωση: Σάββατο, 24 Ιουλίου 2021, 14:38\nΣυνελήφθη άνδρας για απόπειρα ανθρωποκτονίας που φέρεται να τέλεσε στην Πάτρα\nΣυναντήσεις Αλ Σίσι με Μητσοτάκη και Σακελλαροπούλου\nΣπεύδουν δυνάμεις για τη φωτιά στην Άνδρο\nΕυχές Πούτιν σε Μητσοτάκη για το νέο έτος


Γιλέκο Κατάδυσης Βαρών Πλάτης Exact Black XDive 65903 - buyeasy.gr\nΒάρη Πλάτης / Ποδιών\nΓιλέκο κατάδυσης βαρών πλάτης, εργονομικά σχεδιασμένο από την XDive. Κατασκευασμένο από νεοπρέν σε χρώμα μαύρο έτσι ώστε να μην αλλοιώνει το χρώμα της στολής σας, με ανατομικό πατρόν για άριστη εφαρμογή.\nΟι υποδοχές έρματος έχουν κατανεμηθεί σε όλη τη πλάτη για την βέλτιστη κατανομή του βάρους και προσφέρεται η επιλογή τοποθέτησης βαρών των 500gr ή του 1kg με μέγιστο όριο τα 6kg για την απόλυτη ρύθμιση της πλευστότητας. Διαθέτει πόρπες ταχείας απελευθέρωσης για την ασφάλεια σας σε περίπτωση ανάγκης και ελαστικό σχοινάκι που συνδέεται με τη ζώνη για μεγαλύτερη σταθερότητα.\nΡυθμιζόμενοι ιμάντες ώμου γιά τέλεια εφαρμογή σε όλους τούς σωματότυπους\nΘήκες έρματος: 4 τσέπες βαρών 0,5gr και 1,0gr\nΠόρπες ταχείας απελευθέρωσης γιά περίπτωση ανάγκης


ΚΑΦΕΝΕΙΟ: Χρυσές δουλειές κάνουν οι ζαχαροπλάστες του Instagram\nΧρυσές δουλειές κάνουν οι ζαχαροπλάστες του Instagram\nΠέρα από την εμμονή με το εγώ που εγκαινίασαν με την επιτυχία τους τα μέσα κοινωνική δικτύωσης έγιναν εφαλτήριο και για νέες επιχειρηματικές ευκαιρίες αφού δίνουν βήμα στον καθένα από εμάς να κάνει το χόμπι του φωτογραφία ή βίντεο κερδίζοντας το ενδιαφέρον του φιλοθεάμωνος κι αγοραστικού κοινού...\nΤρανό παράδειγμα οι ζαχαροπλάστες του instagram οι οποίοι τον τελευταίο καιρό μοιάζουν να ρευστοποιούν την αγάπη της συγκεκριμένης κοινότητας για τα κέικ.\nΣε μια στενή κουζίνα του Μανχάταν, η Chelsey White ζυμώνει διακοσμεί και ψήνει ένα περίτεχνο κέικ γοργόνα. Η όλη διαδικασία διαρκεί τέσσερις ώρες και φυσικά βιντεοσκοπείται. Εν συνεχεία το βίντεο επεξεργάζεται, κόβεται, μοντάρεται στο φόργουορντ και με ένα κλικ μοιράζεται στα κοινωνικά δίκτυα. Ο σκοπός έχει επιτευχθεί. Το κέικ μπαίνει σε τάπερ για να βρει την αύριον τον αποδέκτη του στο γραφείο όπου εργάζεται η White. Το κέικ φτιάχνεται για να φτιαχτεί χωρίς συγκεκριμένο αποδέκτη, απλά η White το μοιράζει στους συναδέλφους της στο γραφείο γιατί μισεί την σπατάλη φαγητού.\nΜε περισσότερους από 250 χιλιάδες ακολούθους και βίντεο που ως επί το πλείστον συγκεντρώνουν εκατοντάδες χιλιάδες views η White συγκαταλέγεται στις διασημότητες του Internet. Μέχρι πρότινος συνήθιζε να πωλεί κέικ στους οπαδούς της ζαχαροπλαστικής της δεινότητας. Σήμερα όμως κερδίζει τα προς το ζην πουλώντας τις ιδέες για κέικ σε εταιρείες τροφίμων καθώς και στην AwesomenessTV.\nΌπως αναφέρει η ίδια βγάζει περισσότερα χρήματα από την δημιουργία περιεχομένου απ' ότι από όταν δεχόταν 8 εβδομαδιαίες για κέικ τα οποία πουλούσε για 100 δολάρια το καθένα.\nΗ baking κοινότητα του Instagram είναι τόσο διαδεδομένη όσο τα ίδια τα κέικ. To baking chanel στην ενότητα Search της εφαρμογής είναι από τα πιο δημοφιλή κανάλια με βάση το χρόνο που αφιερώνει κανείς εντός του. Το hashtag «cake» έχει δημιουργήσει περισσότερα από 45 εκατ. δημοσιεύσεις ενώ το «cakestagram» έχει φτάσει τα 1,8 εκατομμύρια.\nΚάπως έτσι το Instagram αποτελεί μια μεγάλη επιχειρηματική ευκαιρία για τους μικρούς αρτοποιούς. Την ώρα που οι επαγγελματίες σεφ ζαχαροπλαστικής χρησιμοποιούν το Instagram για να διαφημίσουν τις επιχειρήσεις τους, το Cakestagram κερδίζει όλο και περισσότερους αυτοδίδακτους ζαχαροπλάστες που παρασκευάζουν τα εδέσματα στο σπίτι τους χωρίς να δείχνουν κανένα ενδιαφέρον για να ανοίξουν το δικό τους φυσικό κατάστημα. Αντιθέτως επικεντρώνονται στις ηλεκτρονικές παραγγελίες, στη δημιουργία περιεχομένου όπως βίντεο για τα μέσα κοινωνικής δικτύωσης καθώς και στα workshop μέσω κοινωνικών δικτύων.\nΑν και δεν υπάρχουν οδηγίες για το πώς θα γίνει κανείς διάσημος στην εμμονική με τα κέικ κοινότητα οι χρήστες του Instagram συχνά τυχγάνουν επιχειρηματικών ευκαιριών και χορηγιών όταν οι εταιρείες τους εντοπίσουν.\nH Andrea Walters, οικολόγος της Wichita, στο Κάνσας, που τρέχει μια ατομική επιχείρηση κέικ κέντρισε το ενδιαφέρον της Roundup Cookie Retreat η οποία την προσκάλεσε ως εισηγήτρια σε δύο workshop παραγωγής κέικ στα οποία οι συμμετέχοντες πληρώνουν 250 δολάρια για ένα Σαββατοκύριακο. Άλλη δημοφιλής ζαχαροπλάστης, η Ksenia Penkina, πραγματοποιεί διαδικτυακά σεμινάρια παραγωγής κέικ για 150 δολάρια το καθένα.\nΗ Christina, της Christina’s Cupcakes, έχει 181.000 ακολούθους αλλά δεν συνεργάζεται με εταιρίες περιεχομένου ούτε πωλεί τα προϊόντα της. Έχει όμως ξεκινήσει μια αμοιβαία επωφελή σχέση με τις εταιρείες Satin Ice fondant και Fancy Sprinkles οι οποίες την προμηθεύουν με τα υλικά που χρειάζεται για την παραγωγή των εδεσμάτων. Παρά βέβαια τη δημοφιλία τους πολλοί αρτοποιοί επιλέγουν να μην προχωρήσουν την σταδιοδρομία τους ως τοπ ψηφιακοί «κεϊκοπαραγωγοί».\nΗ Ashley Shotwell, της οποίας τα πολύχρωμα κέικ για την Hella Vegan συγακταλέγονται στις πρώτες θέσεις των προτιμήσεων της χορτοφαγικής κοινότητας εξετάζει το πώς θα καταφέρει να μετατρέψει τους 30.000 οπαδούς της σε επιχείρηση διαφορετική από το να πουλά κέικ.\nΗ White, από την άλλη, επιλέγει να διατηρεί την καθημερινή της δουλειά στον χρηματοπιστωτικό τομέα, παρά τα ικανοποιητικά χρήματα που βγάζει από τα βίντεο παραγωγής κέικ. Η Walters, η οποία έχει πάνω από 17.000 οπαδούς, χρειάστηκε χρόνια για να περάσει από την πώληση των cookies στις τάξεις διδασκαλίας. «Φτάνεις σε ένα σημείο όπου τελικά είσαι σίγουρος για το ποιος είσαι ως αρτοποιός και παράλληλα πρόθυμος να κάνεις αυτό το επόμενο βήμα», ανέφερε χαρακτηριστικά για την αλλαγή καριέρας της.\nΟι Insta-bakers, οι φουρναρέοι του Instagram σε ελεύθερη απόδοση, είναι ευαίσθητοι στις αλλαγές που πραγματοποιεί οι εφαρμογή κατά διαστήματα. H White για παράδειγμα, τονίζει ότι το μέσο ευνοεί τα βίντεο. Για την Walters, χρειάστηκε αρκετός χρόνος για να προσδιορίσει ποια hashtags συνέβαλαν στην προώθηση των πωλήσεων κι όχι στο να μαζέψει απλά Like στη σελίδα της.\nΓια κάθε κέικ που ψήνει, η White δημιουργεί τέσσερα σύντομα βίντεο στο Instagram, ένα βίντεο του ενός λεπτού για το Facebook κι ένα ακόμα μεγαλύτερο για το YouTube. Η επεξεργασία όλων αυτών διαρκεί ώρες. «Η διακόσμηση των κέικ στις κοινωνικές πλατφόρμες έχει εξελιχθεί απίστευτα. Για να κερδίσει μάλιστα κανείς το κοινό του πρέπει να δημιουργεί διαφορετικά περιεχόμενα για κάθε μια πλατφόρμα ξεχωριστά», τονίζει η White.\nΛόγω της πολυπλοκότητας και του χρόνου που απαιτεί η πώληση τέτοιου είδους περιεχομένου, ορισμένοι Instagrammers προτιμούν να λαμβάνουν παραγγελίες για κέικ παρότι γενικότερα είναι λιγότερο κερδοφόρες. Οι αρτοποιοί συνήθως βγάζουν το κόστος των υλικών αλλά δεν καταφέρνουν να πληρωθούν καλά για τις εργατοώρες που δαπανούν στην παρασκευή ενός εδέσματος. Αυτή η υποτίμηση του χρόνου που δαπανούν είναι και το δύσκολο κομμάτι της συγκεκριμένης εργασίας όπως διευκρινίζουν πολλοί από αυτούς.\nΟρισμένοι αρτοποιοί της Instagram θεωρούν πολύ δύσκολο το να γίνει κανείς από αγαπητός στην κοινότητα των φίλων του social media star. Ακόμα κι όταν το καταφέρουν όμως μπορεί να αντιμετωπίσουν σοβαρά προβλήματα. Η συγκεκριμένη κοινωνική πλατφόρμα έχει 700 εκατ. χρήστες και οι δημοφιλείς αρτοποιοί έρχονται αντιμέτωποι με πολυάριθμες παραγγελίες τις οποίες αδυνατούν να εκτελέσσουν.\nΩς αποτέλεσμα, πολλοί Insta-bakers βάζουν όριο στον αριθμό των παραγγελιών που θα δεχτούν δημιουργώντας μακρές λίστες αναμονής. Η Walters μπορεί να καλύψει έως και 20 παραγγελίες 12 μπισκότων η κάθε μια την εβδομάδα ενώ η Penkina δημιουργεί περιορισμένες ποσότητες σε γλυκά όπως αυγά σοκολάτας.\nΕσκεμμένα ή μη, η έλλειψη οδηγεί στη ζήτηση. Ανεξάρτητα από το πώς επιλέγουν να κερδίσουν χρήματα, όλοι αυτοί οι αρτοποιοί του Instagram μοιράζονται την αγάπη τους για τα γλυκά που φουσκώνουν παρόλο που τις περισσότερες φορές αποφεύγουν να τα καταναλώσουν οι ίδιοι...\nΑναρτήθηκε από Kafeneio™ στις 5/31/2017 09:22:00 π.μ.


Υπάρχει Λόγος: Προς Τηλέμαχο,\nΜε ειδοποίησε η νεολαία ΠΑΣΟΚ Ν.Κορινθίας, μέσω μηνύματος μόλις την Παρασκευή 13/5το μεσημέρι, ότι έρχεσαι σήμερα Σάββατο 14/5στην πόλη μας να μιλήσεις σε ανοιχτή πολιτική εκδήλωση με θέμα ''Πολιτική Συγκυρία''\nΑντιλαμβάνομαι πως δεν είναι τίτλος κάποιου ανέκδοτου ποιήματός σου.\nΜου ακούγεται όμως ως ανέκδοτο διότι:\nΗ νεολαία ΠΑΣΟΚ στέλνει μήνυμα σε μένα, ετών 53, να προσέλθω να ακούσω εσένα συνομήλικό μου και πλέον- σε θεωρώ αειθαλή ούτως ή άλλως- μαζί με άλλους σαν και μένα. Για ν'ακούσουμε τι Τηλέμαχε;\nΤο σκηνικό είναι γνωστό: θα έρθει όλη η αφρόκρεμα του ΠΑΣΟΚ, σαν τις άλλες φορές.Πριν από την έναρξη, μικρόφωνα και δηλώσεις.Θα πουν πόσο ενωμένο είναι το ΠΑΣΟΚ.Θα μιλήσεις\nΘα ακουστεί λόγος μαχητικός, ωραίος , πύρινος αν χρειαστεί.\nΘα χειροκροτήσουν όλοι.\nΚάποιος από το πάνελ θα πει δειλά δειλά ''Θέλει κάποιος σύντροφος να μιλήσει'' (και μέσα του θα εύχεται να μην θέλει) Θα σηκώσει το χέρι ένας- δύο γραφικοί, θα πουν τ' αντίθετα ή θα κάνουν λίγο κριτική, θα χειροκροτηθούν και αυτοί και όμορφα και ήσυχα θα πάμε στο σπίτι μας.\nΠόσες φορές έχει συμβεί; 'Οσες και οι φορές που ετοιμάζονται αυτές οι εκδηλώσεις.\nΤελευταίως ομολογώ πως δεν γίνονται καν συγκεντρώσεις, ούτε καν συνεδριάσεις των οργάνων ( Η Τοπική Οργάνωση για παράδειγμα έχει η ίδια ξεχάσει την ύπαρξή της)\nΤι έχουμε να πούμε, Τηλέμαχε;\nΞέρεις πόσα μακρυά είμαστε από την κοινωνία;\nΞέρεις πως έχει χαθεί ανεπιστρεπτί το πολιτικό εργαστήρι;\nΞέρεις πόσο βαθειά είναι η κρίση της ''πολιτικής συγκυρίας''\nΚαι βέβαια ξέρεις. Αλλά θα έρθεις με τη μειλίχια μορφή σου ν΄ απαλύνεις την οργή.\nΤηλέμαχε δεν θα έρθω απόψε.\nΓιατί δεν μου αρέσουν οι επαναλήψεις ούτε οι ζωντανοί νεκροί.\nΓιατί δεν μου αρέσει το θέατρο που παίζεται από εσάς τους πολιτικούς.\nΓιατί θέλω να δω έργα και να λαμβάνω απαντήσεις.\n'Εχουμε γράψει για όλα αυτά,- μερικοί από εμάς που αγωνιούμε ανιδιοτελώς- κεντρικά, στην Ιπποκράτους. Δεν μας απαντήσατε ποτέ.\n'Εχετε επιλέξει το χειροκρότημα και όχι το διάλογο με την κοινωνία.Λυπάμαι, αλλά έτσι είναι.\nΠροτιμώ να σε ακούω μέσα από την ποίησή σου:\nΝα αγαπάς τα δένδρα\nΤα αγέρωχα ψηλά δένδρα\nΤις μελιές, τα ερυθρόδενδρα\nΤα δένδρα τ’ ουρανού\nΚαι της βαθιάς γης\nΚαι των αισθημάτων\nΤα δένδρα που παλεύουν\nΜε τους αέρες\nΝ’ αγαπάς τα δένδρα\nΤα έρημα δένδρα\nΠου ανθίζουν μόνα τους\nΚαι μόνα τους πεθαίνουν\n(Τηλέμαχος Χυτήρης Τι μένει από το ρόδο)\n(Την ώρα της ομιλίας σου θα έχω αγκαλιά ένα πραγματικό έρημο δέντρο στο λόφο της Ανάληψης της πόλης μου)\nΤαπεινό μέλος του τότε Κινήματος και νυν εξουσίας από πολύ παλιά.\nΑναρτήθηκε από Μάγια Φουριώτη στις 1:48 π.μ.\nεγώ θα σου πρότεινα να πας. Και όταν έρθει η ώρα, να σηκώσεις το χέρι και να πεις (ίσως):\n"Ένας ξένος ταξιδιώτης που γύριζε απ' το Τρίτο Ράιχ και τον ρωτήσανε ποιος κυβερνάει στ' αλήθεια εκεί κάτω, αποκρίθηκε:\n14 Μαΐου 2011 - 10:26 π.μ.